Neverovatnih 100 milijardi dolara: Ukrajina prebrojava gubitke zbog rata u Donbasu - 22.12.2020, Sputnik Srbija\nGubici Ukrajine zbog sukoba u Donbasu procenjuju se na preko 100 milijardi dolara, saopštio je potpredsednik ukrajinske Vlade Aleksej Reznik. 22.12.2020, Sputnik Srbija\n22:30 22.12.2020 (Osveženo: 16:59 06.08.2021)\n© AP Photo / Evgeniy MaloletkaUkrajinski bataljon "Donbas"\n„Zbog rata ukrajinska privreda je izgubila više od 100 milijardi dolara. Prema minimalnim procenama, na oporavak, prema istraživanju Bečkog ekonomskog instituta, potrebno je minimum 27 milijardi dolara“, rekao je Reznikov.\nUkrajinski potpredsednik Vlade je podsetio koliko su važne investicije u region. On je naglasio da treba stvoriti ekonomsku i pravnu klimu da investitor „poželi da dođe i uloži u rizičnu teritoriju“.\nPodsetimo, ukrajinske vlasti su u aprilu 2014. godine pokrenule vojnu operaciju protiv Donjecke i Luganske Narodne Republike koje su proglasile nezavisnost nakon državnog prevrata u Ukrajini u februaru 2014.


UTVA-75A41M SOVA je modernizovana verzija aviona UTVA-75, namenjena za početnu obuku i selekciju, aero-taxi usluge, sportsko letenje, turizam i drugo. Može da se koristi za izviđanje i fotografisanje iz vazduha, kao i da nosi lako ili vežbovno naoružanje (uz ugradnju odgovarajuće opreme). SOVA je jednomotorni avion, niskokrilac, potpuno metalne konstrukcije tipa poluljuske, sa četiri sedišta u konfiguraciji side-by side u dva reda, sa fiksnim stajnim trapom. Kabina je široka 120 cm (47 inča), sa podesivim sedištima, pedalama za pilota i studenta/kopilota i dosta prostora za putnike.\nMaksimalna hor. brzina na nivou mora 230[km/h] 118[knts]\nBrzina stolinga, flapsovi uvučeni, relant 105[km/h] 54[knts]\nBrzina stolinga, flapsovi izvučeni, relant 95[km/h] 49[knts]\nNajbolje penjanje 150[km/h] 77[knts]\nMax brzina penjanja na nivou mora 4 m/s 787 ft/min\nPlafon leta 3200 m 10.500 ft\nDužina poletanja preko 15m (50ft) na travi 665 m 2180 ft\nDužina sletanja sa 15m (50ft) na travi 440 m 1440 ft\nIstrajnost 4.2 hours\nDolet 675 km 365 nm\nPovršina krila 15.1[m^2] 162.5[ft^2]\nVisina 3.149[m] 10.3[ft]\nRastojanje izmedju osa nosnog i glavnih točkova 1.945[m] 6.4[ft]\nRastojanje izmedju glavnih točkova 2.584[m] 8.5[ft]\nVremenski dokazan, avion koji leti više od 40 godina, sada unapređen, u svojoj najluksuznijoj verziji dolazi opremljen raskošnim kožnim sedištima, potpuno integrisanim dual Garmin G500 (dupli VOR/LOC/GS/ADC, dupli VHF radio) sistemom i klima uređajem, koji nude vrhunsku bezbednost i redundansu, pružajući kako udobnost tako i mogućnost obuke u svojoj cenovnoj klasi. Uređaj za snimanje podataka o letu (integrisan sa GT500 i MVP-50P) i snimač zvuka za pilote u kabini, neophodni za posleletnu analizu, kao i DME (uređaj za određivanje udaljenosti) takođe su dostupni na zahtev.\nSOVU pokreće vazdušno hlađen motor Lycoming IO-390-A3A6 sa četiri cilindra, 210 KS sa dvokrakom metalnom elisom Hartzell HC-C2YR-1BFP/F 7894 Constant speed, i predstavlja odličnu ravnotežu između performansi i uštede goriva. Sa podešenim gasom, SOVA troši manje od 35 l/h (9.2 USG/ h) 100LL avgas goriva, što čini da vaš novčanik lako podnosi duge letove (preko 4 sata, sa punim rezervoarom).\nAvion SOVA, koji je konstruisala i proizvela UTVA AVIO INDUSTRIJA d.o.o, je potpuno u sladu sa sertifikacionom bazom EASA CS-23 u Normal i Utility kategoriji.\nSOVA je vremenski dokazana, robusna i pouzdana letelica, sada sa četiri sedišta, prefinjenija i udobnija nego ikada pre.\nTandem konfiguracija sedišta, sa redundantnim staklenim instrumentalnim panelom, idealna je za početnike, osnovnu obuku u letenju ili ocenu kadeta (selekciju).\nNiska cena aviona, u odnosu na druge avione u klasi i niska cena eksploatacije.\nNiske brzine sletanja i poletanja, izuzetno lako rukovanje, fiksni stajni trap, pogodan za početnike.\nDnevni/noćni VFR i IFR plan letenja i operacije, samo u uslovima bez zaleđivanja.\nIzdržljiva potpuno metalna struktura tipa poluljuska, pogodna za upotrebu na visokim temperaturama i u područjima sa visokom vlažnošću vazduha ili morskim uslovima, laka i jeftina za popravku.\nUkoliko želite za sebe jedan primerak SOVE ili su vam potrebne dodatne informacije u vezi sa ovim savremenim klasikom, obratite nam se. Brzo ćete uvideti zašto su naši avioni već decenijama omiljeni izbor aero-klubova.


Zaštitimo Jadar i Rađevinu - Nira Press\nPočetna » Zaštitimo Jadar i Rađevinu\nSrpska akademija nauka i umetnosti će 6. i 7. maja održati skup pod nazivom Projekat Jadar – šta je poznato? Saznavši za održavanje skupa, udruženja Zaštitimo Jadar i Rađevinu, KORS i CEKOR zahtevali su od SANU da im omoguće prisustvo i mogućnost obraćanja na skupu shvativši da neće biti nikog ko će govoriti u ime nezadovolјnog naroda.\nSrpska akademija nauka i umetnosti je izašla u susret našem zahtevu i omogućila nam da govorimo i damo dva saopštenja u trajanju po pet minuta i to 7. maja, na kraju skupa.\nPriliku da govore 6. maja imaće ministar rudarstva i energetike Zorana Mihajlović, kao i direktor kompanije Rio Sava eksplorejšn, Vesna Prodanović u trajanju od po 30 minuta. Pored njih po 30 minuta imaće i drugi osvedočeni prijatelјi projekta „Jadar“. Pomenuti govornici su svojim dosadašnjim radom jasno pokazali da su direktni promoteri projekta i na ovaj način zagovornici projekta dobijaju 2 sata vremena dok aktivisti koji su najviše upućeni u problem, kako teoretski, sa pravne strane, tako i na terenu dobijaju samo 5 minuta drugog dana čime diskusija prestaje da bude diskusija i postaje tribina za promociju projekta.\nRasprave ne smeju biti političke, ali ono što vidimo jeste da političari imaju više vremena na raspolaganju od aktivista i onih koji su direktno ugroženi projektom. Iako je odnos snaga jasan i očigledan, predstavnici udruženja će se pojaviti i jasno, nedvosmisleno i argumentovano pokazati da za projekat „Jadar“ ne sme biti mesta ne samo u Jadru, nego nigde.\nZahvalјujući aktivnostima udruženja Zaštitimo Jadar i Rađevinu i KORS ova tema o kojoj se godinama ćutalo, konačno dobija javni prostor u kome najmanje mesta ima upravo za predstavnike pomenutih udruženja. Apelujemo ovim saopštenjem da nam se omogući više prostora, kako na samom skupu i to prvog dana, 6. maja, tako i u medijima kako bi javnost bila podrobno informisana u vezi sa projektom „Jadar“.\nOvim putem želimo da podsetimo Srpsku akademiju nauka i umetnosti da je SRPSKA i da živi takođe i od našeg kao i novca poreskih obveznika.


Ivana Vasić – Logoped Beograd\nZaposlena u logopedskom centru „Lingua Logos“ u Beogradu na poziciji master defektolog-logoped gde radno iskustvo stiče od 2018. godine sprovodeći tretmane u oblasti prevencije, dijagnostike i tretmana govorno – jezičkih poremećaja i pervazivnih razvojnih poremećaja. Stručno usavršavanje sticala je u logopedskom centru Lingua Logos, pod supervizijom ABA praktičara, kao stručnjaka za prevenciju, dijagnostiku, ranu stimulaciju i tretman dece sa govorno-jezičkim poremećajima. Nakon volontiranja i stručnog usavršavanja u Lingua Logosu, zaposlena je na poziciji master logoped.\nTokom studiranja bavila se volonterskim radom u Udruženju za pomoć osobama sa smetnjama u razvoju Stari grad „Živimo zajedno“, dok je u Centru za porodični smeštaj i usvojenje Beograd obavljala stručnu parksu u periodu od oktobra 2014.godine do juna 2015.godine.\nPoseduje i sledeće sertifikate: 7th International Conference on Fundamental and Applied Aspects of Speech and Language, novembar 2019.godine, Beograd, Certificate of Participation; Sertifikat za učešće na II konferenciji logopeda Srbije „Inovativni pristupi u logopediji“, Beograd, maj 2017. Savladala program obuke stručnog usavršavanja „Razvijanje samopouzdanja kao podsticaja interpersonalnih odnosa kod dece/učenika u PU i školi“, mart 2019.godine. Učestvovala na tribini „ABA metoda- Primenjena Analiza Ponašanja“ koju je organizovalo Beogradsko udruženje za pomoć osobama sa autizmom, oktobar 2019.\nU svom radu polazi od individualnosti svakog deteta i teži podsticanju kako govorno-jezičkog, tako i kognitivnog i socio-emocionalnog razvoja. Roditelje dece smatra najznačajnijim koterapeutima i ističe njihovu neprocenjivu ulogu u podsticanju celokupnog razvoja. Principe doslednosti i pozitivnog iskustva koristi u svakodnevnom radu.


Stanje na graničnim prijelazima mirno, je li BiH spremna na mogući val izbjeglica? – Fokus.ba\nStanje na graničnim prijelazima mirno, je li BiH spremna na mogući val izbjeglica?\nSlužba za poslove sa strancima BiH kontinuirano prati situaciju u vezi s kretanjem izbjeglica iz Sirije i drugih ratom zahvaćenih zemalja i za sada, prema informacijama s terena, nisu registrirani slučajevi ulaska u Bosnu i Hercegovinu.\nStanje na granici mirno\nStanje na graničnim prijelazima BiH i dalje je mirno, navodi se u saopćenju Granične policije BiH te dodaje kako nisu evidentirani pojedinci, veće ili manje grupe izbjeglica s Bliskog istoka u namjeravanom ulasku ili prolasku kroz BiH.\nSaobraćaj na Međunarodnom graničnom prijelazu Orašje jutros se odvija normalno za sva vozila. Saobraćaj, kako stoji u saopćenju, nije onemogućen kao što su jučer najavili predstavnici Udruženja poljoprivrednika Posavskog kantona.\nU slučaju promjena stanja na granici javnost će biti obaviještena pravovremeno, navodi se u saopćenju Granične policije BiH.\nKako je Feni kazao zamjenik direktora Službe za poslove sa strancima Izet Nizam, izbjeglička ruta trenutno ide preko Republike Hrvatske, koja je već primila više od 5.000 izbjeglica.\nNa upit o eventualnoj mogućnosti da izbjeglički talas zahvati i BiH, Nizam je naveo da o tome ne želi spekulirati, te da bi eventualna promjena izbjegličke rute mogla uslijediti ukoliko Hrvatska zatvori svoju granicu.\n– Sve što bih u ovom trenutku rekao bile bi spekulacije i treba sačekati da se vidi kakav će biti daljnji razvoj situacije, odnosno kako će se izbjeglički val kretati i da li će uopće ići prema BiH – pojasnio je.\nInspektori Službe za poslove sa strancima angažirani su u punom kapacitetu u sklopu odgovarajućih aktivnosti na terenu, a ova služba u koordinaciji s drugim nadležnim institucijama čini sve što je u njenoj moći da što spremnije odgovori na izazove u vezi s “izbjegličkom krizom”.\nInače, Vijeće ministara BiH nedavno je usvojilo Informaciju o procjenama i mogućnostima BiH u vezi s izbjegličkom krizom u regiji i Evropskoj uniji. Uz ovu informaciju usvojen je i Plan hitnih mjera za osiguranje dodatnih kapaciteta, kontrolu i upravljanje prilivom migranata i izbjeglica u BiH.\nVijeće Europe i UNHCR podržavaju angаžiranje zdravstvenih radnika – izbjeglica u odgovor na COVID-19\nTurska ne zaustavlja izbjeglice, na stotine ih krenulo prema zemljama EU (VIDEO)


Početna cena za PKB 104.5 miliona evra - Poljoprivredne vesti | Agroklub.rs\nPrivredni kombinat Beograd\nFoto: Bigstockphoto / grigorenko\nPočetna cena za prodaju Privrednog kombinata Beograd (PKB) je 104,5 milion evra, na osnovu tendera koji je objavilo Ministarstvo privrede. Prijave traju do 10. septembra, a pravo učešća imaju pravna lica koja se pretežno bave poljoprivredom i trgovinom poljoprivrednih proizvoda, kao i konzorcijumi koji imaju najmanje 51% učešća. Uslov je i da su potencijalni kupci samostalno ili na konsolidovanom nivou ostvarili prihod od najmanje 400 miliona evra u poslednjoj poslovnoj godini.\nNa prodaju zemljište, objekti, oprema, stado\nNa prodaju je i imovina zavisnih društava: Ekolaba, Instituta PKB Agroekonomik i Veterinarske stanice PKB. Predviđena je prodaja 16.785 hektara zemljišta u opštinama Palilula, Surčin i Zrenjanin, građevinskih objekata koji se koriste u poslovne svrhe, opreme, zaliha rezervnih delova i stada.\nProcenjena vrednost zemljišta, građevinskih objekata i opreme je 208,5 miliona evra, udela od 29 odsto kapitala Ekolaba u vlasništvu Akcionarskog fonda 214.700 evra, a 45,77 odsto Instituta PKB Agroekonomik 431.300 evra. Stado je procenjeno na 17,3 miliona evra, ali taj iznos nije ušao u početnu cenu. Cena će biti utvrđena prema propisu neposredno pre uvođenja kupca u posed i iznosiće 100 odsto procenjene vrednosti stada na dan popisa.\nProšle godine osam zainteresovanih\nPodsetimo, Ministarstvo privrede je u februaru prošle godine prikupljalo pisama o zainteresovanosti za privatizaciju. Tada je bilo osam zainteresovanih: jedno fizičko lice iz Kovina, dve kompanije iz Srbije, kao i kompanije iz Ujedinjenih Arapskih Emirata, NR Kine, Singapura i dve iz Velike Britanije.\nMesec dana nakon ovoga, predsatavnici sindikata Nezavisnost su za naš portal govorili da PKB ne može biti privatizovan, o čemu možete da pročitate više u tekstu Zašto PKB ne može biti privatizovan?.\nJedno od najvećih poljoprivrednih preduzeća\nPKB je osnovan 1945. godine u Pančevačkom ritu. Jedno je od najvećih poljoprivrednih preduzeća u Srbiji i proizvođača mleka u Evropi. Učestvuje sa 10%-12% u ukupnoj količini proizvedenog mleka u Srbiji i sa 53% u snabdevanju tržišta Beograda. Zapošljava više od 1.700 radnika, od kojih 120 u zavisnim preduzećima. Ratarska proizvodnja je organizovana na 20.500 ha obradivog zemljišta, a u vlasništvu ima oko 23.000 grla stoke. Rasni sastav je holštajn-frizijska rasa, oplemenjena kanadskom i američkom genetikom.\nPKB Beograd Tender Početna cena Ministarstvo privrede


JANIS OTKRIO ZA KOGA NAVIJA: Delije se oduševile kada su čule pesmu koju peva 'grčka zver'! (VIDEO) - Košarka, NBA, Top News, Vesti\nPodelio Grčku na pola.\nMVP NBA finala Janis Adetokumbo oduševio je navijače Crvene zvezde pesmom koju je otpevao. Grk je fantastično odigrao finalnu seriju, prosečno je beležio 35,2 poena, uz 13,2 skokova i 5 asistencija po utakmici.\nGrčki as je NBA titulu proslavio uz čuvenu pesmu koju pevaju navijači Olimpijakosa. Na zvaničnom tviter profilu Milvokija pojavio se jedan zanimljiv snimak, koji je ubrzo obisan. Glavni akter ovog videa bio je upravo Janis, koji u odličnom raspoloženju peva poznatu navijačku pesmu.\nOvaj njegov gest je podelio Grčku na pola, sada ga navijači tima iz Pireja još više vole, dok su oni kojima je Panatinaikos bliži srcu sigurno besni na njega. Zbog ovoga, navijači Crvene zvezde su takođe oduševljeni, jer je poznato da su Delije u bratskim odnosima sa pristalicama kluba iz Pireja, čiji je Adetokumbo očigledno veliki fan.\nCrvena ZvezdaDelijeJanis AdetokumboKK Crvena zvezdaPanatinaikospesma\nPrethodna vest STANOJEVIĆ JASAN: ‘Ne možemo da se branimo!’\nSledeća vest ‘PRITISAK JE PRIVILEGIJA’: Novak uživa na Olimpijskim igrama!\nSTANOJEVIĆ JASAN: ‘Ne možemo da se branimo!’\n‘PRITISAK JE PRIVILEGIJA’: Novak uživa na Olimpijskim igrama!


Super keš kredit - baš kada treba - Nira Press\nPočetna » Super keš kredit – baš kada treba\nUz Sberbank ponudu keš kredita, pripreme za 1. septembar proteći će super.\nKlijentima, koji od 13. avgusta do 3. septembra, apliciraju za kredit u visini do 100.000 dinara, sa rokom otplate od 12 ili 24 meseca, Sberbank Srbija nudi efektivnu kamatnu stopu od 4,41 odsto, bez troškova obrade i administracije kredita.\n„Avgust je mesec kada se potreba za novcem značajno povećava. Svesni činjenice da je ovaj period veoma izazovan za porodični budžet želeli smo da sadašnjim i budućim klijentima Sberbanke olakšamo nabavku svih neophodnih detalja za uspešan početak nove školske godine, da omogućimo da ulepšaju i osveže svoj dom za predstojeću sezonu ili iskoriste poslednje letnje dane za putovanje. Za ovaj kredit, svi zainteresovani mogu da apliciraju on-line ili dolaskom u ekspozituru Sberbanke i to bez naknade za obradu zahteva i troškova administriranja kreditne partije“, rekla je Mirjana Đorđević, direktor Odeljenja za razvoj proizvoda u Sberbank Srbija.\nViše informacija na sajtu Sberbanke Srbija ili pozivom kontakt centar banke na broj 19909.


Košarkaši Crvene zvezde u četvrtak u 19 časova igraće protiv Bajerna u okviru Evrolige.\nPovratnik u crveno-beli tabor, Vladimir Štimac, akcenat je stavio na zalaganje.\n- Naše želje u novoj Godini su – pobede, na svim terenima u svim takmičenjima, Evroliga, ABA liga, domaći kup, prvenstvo. Što se tiče Bajerna sa kojim otvaramo kalendarsku godinu, izvanredna su ekipa sa izvanrednim trenerom. Maksimalno smo okrenuti toj utakmici, spremali smo se, juče smo imali trening, danas evo treniramo, igraćemo svaku utakmicu kao da je poslednja. Često kažem biće grešaka, biće svega, ali moramo na kraju svake utakmice da izađemo sa parketa sa saznanjem da smo dali 100, pa i 200 posto naših mogućnosti - izjavio je Vladimir Štimac.


Bivša vlast ostavila nenaplativa potraživanja, a opštinu bez stanova - Gradska opština Vračar\nPočetna » Vesti » Bivša vlast ostavila nenaplativa potraživanja, a opštinu bez stanova\nBivša vlast ostavila nenaplativa potraživanja, a opštinu bez stanova\nU Svečanoj sali Gradske opštine Vračar održana je danas konferencija za novinare na kojoj je rečeno da je od oko 781 miliona dinara potraživanja na osnovu zakupa na opštini Vračar nenaplativo skoro 422 miliona, dok je i naplata ostatka neizvesna, a opština je takođe ostala, u vreme bivše vlasti, i bez 5.354 kvadrata poslovnog prostora.\nŠef kabineta predsednika opštine Nikola Jelenković u obraćanju novinarima je rekao da je pripremljen izveštaj sa stanjem imovine na dan osmog jula 2016. godine, a na osnovu izveštaja Državne revizorske Institucije, budžetske inspekcije, interne revizije Grada Beograda i sa strane opštine angažovane eksterne revizorske kuće.\nIzveštaj su predstavili načelnik odeljenja za budžet, privredu i društvene delatnosti opštine Vladan Alimpijević i opštinski pravobranilac Nađa Mladenović Korać.\n„Od ukupnog potraživanja od 780.648.545 dinara, po osnovu zakupa sigurno je nenaplativo 421.837.518 dinara, a naplata ostatka potraživanja je neizvesna“, istakao je Alimpijević.\nAlimpijević je dodao i da je nesporno da je gradska opština Vračar ostala bez 70 stambenih jedinica, dok je za 103 stana u toku detaljna provera dokumentacije.\nKako je rekao, opština Vračar u prethodnom periodu je ostala bez 5.354 kvadrata poslovnog prostora.\nOn je objasnio da Poslovni prostor zaključno sa 8. julom 2016. godine upravlja poslovnim prostorom od ukupno 392 jedinice ukupne površine 21.826 kvadratna metra, dok za 5.354 kvadratna metra ne postoji dokumentacija iz koje se može utvrditi šta se sa tim prostorom dogodilo.\nGovoreći o stanovima kojima je raspolagala Gradska opština Vračar, Alimpijević je rekao da je uvidom u bazu podataka Republičkog geodetskog zavoda utvrđeno da od ukupno 421 stana, opština Vračar nije u mogućnosti da koristi 160 stanova.\nOd tih 160, dodao je Alimpijević, 70 čine nepostojeći stanovi, odnosno stanovi koji su srušeni, pripojeni i slično.\n„Broj otkupljenih stanova je 48, stanova vraćenih u postupku restitucije 39, a stanova koji se nalaze kod JP „Poslovni prostor Vračar“ tri“, precizirao je Alimpijević i dodao da se preostalih 261 stanova kategorišu u dve grupe – 158 nespornih stanova, kojima danas raspolaže opština Vračar i 103 „sporna“ stana.\nNađa Mladenović Korać je govorila o pravnim posledicama raspolaganja i upravljanja imovinom gradske opštine Vračar.\nOna je, kao primer navela, da su 2005. godine, iz fonda JP „Poslovni prostor Vračar“ izuzeta tri lokala ukupne površine 186 kvadratnih metara kako bi bila razmenjena za „svega“ dva lokala ukupne površine 73 kvadratna metra, od kojih je preuzet samo jedan lokal i to manji, površine 28 kvadratnih metra, dok drugi, veći, površine 45 kvadratnih metara nikada nije preuzet.\n„Godine 2006, takođe je istog fonda izuzet lokal površine 56 kvadratnih metara kako bi bio razmenjen za lokal površine 33 kvadratna metra i to u budućem novoizgrađenom objektu“, dodala je.\nMeđutim, dodala je, investitor, odnosno kupac, nikada nije pristupio rušenju starog i izgradnji novog objekta već je ustupljeni objekat prodao trećem licu za iznos od 80 hiljada evra što je podatak iz kupoprodajnog ugovora čime je opština Vračar „direktno ostala uskraćena za vrednost navedenog lokala“.


GAŠENJE MEDIJA U NADLEŽNOSTI AGENCIJE ZA PRIVATIZACIJU - JUGPRESS\nGAŠENJE MEDIJA U NADLEŽNOSTI AGENCIJE ZA PRIVATIZACIJU\nNesaglasje između Ministarstva privrede i Ministarstva kulture i informisanja sa jedne strane i Agencije za privatizaciju u pogledu besplatne podele akcija u medijima, upozorava državni sekretar u Ministarstvu kulture i informisanja Saša Mirković u intervju za Regionalnu informativnu agenciju JUGpress i leskovački nedeljnik Nova Naša reč.\nLokalne samouprave, kao osnivači medija, moraju da nađu najbolje rešenje za problem zaposlenih u medijima koji nisu ušli u proces privatizacije\nRadio Medveđu kupilo četvoro zaposlenih\nNNR/JUGpress: Gospodine Mirkoviću, važenje produženog roka za privatizaciju medija je isteklo. Šta će se dešavati sa lokalnim medijima poput Radio Leskovca, koji uopšte nisu ni ušli u proces privatizacije?\nSM: Koliko sam ja obavešten, Radio Leskovac nije ni mogao da bude objavljen od strane Agencije za privatizaciju i da bude ponuđen na prodaju zato što je Agencija za privatizaciju na osnovu izveštaja koje su oni dostavili utvrdila da su u takvom minusu i sa gubicima da, naprosto, postoji značajan negativan kapital koji onemogućuje prodaju tog preduzeća. Koliko znam, tu je započet i proces gašenja o čemu je govorio i bivši direktor.\nOno što želim da kažem, da što se tiče ostalih medija, kada govorim o ovih 50 medija koji su oglašeni, oni sada ulaze u proces besplatne podele akcija, izuzev TANJUG-a za koji ste već obavešteni da, na osnovu zakona, se gasi u narednom periodu i on će biti obrisan iz registra kako medija, tako i Agencije za privredne registre.\nMeđutim, ono što mislim da je prethodni vrlo bitan korak da se što pre razreši nesaglasje između Ministarstva privrede i Ministarstva kulture i informisanja sa jedne strane i Agencije za privatizaciju u pogledu besplatne podele akcija u RTV Vranje, s obzirom da taj slučaj ulazi u, slobodno mogu reći, desetu nedelju od kada se zakomplikovao i gde imamo jedan značajan gubitak vremena koji se ne tiče samo RTV Vranje, nego celokupnog procesa besplatnog podela akcija. Tumačenje, koje u praksi primenjuje Agencija za privatizaciju, sprečava, zapravo, i one druge medije koji čekaju u redu da krenu putem RTV Vranja. Pri tom mislim na RTV Smederevo, TV Tutin, RTV Bor, zatim Kovačica, pa RTV Preševo… To su mediji koji nisu objavljeni od strane Agencije za privatizaciju već su na osnovu zakona krenuli ovim drugim putem, odmah na besplatnu podelu akcija. Međutim, prosto neverovatno zvuči da su oni krenuli tim putem još u julu mesecu, a da evo sada u novembru taj proces još uvek nije završen.\nTo je kratka slika kako stvari trenutno izgledaju. Ministarstvo će se maksimalno truditi da se otkoči taj proces i da se Radio televizija Vranje i ostali mediji, koji trebaju da regulišu svoju buduću vlasničku strukturu besplatnom podelom akcija, da se to što pre razreši i da, zapravo, od početka 2004. godine imamo dijametralno suprotnu situaciju u promeni vlasničke strukture nego što je to bilo ranije.\nNNR/JUGpress: Da li postoji nekakav rok za gašenje signala ostalih medija, odnosno prestanka izlaženja štampanih medija koji nisu privatizovani?\nSM: To je sada sve u rukama Agencije za privatizaciju. Vraćam se ponovo na slučaj RTV Vranje. Da bi se taj proces otkočio neophodno je da se pozitivno reši slučaj RTV Vranje, a da se onda od slučaja do slučaja ide i da se vidi koliko je takozvanih udeličara pokazalo interes i steklo moguće pravo da postanu suvlasnici tog medija. I da se, onda, taj proces pravno okonča unutar Agencije za privatizaciju.\nMeđutim, sve dok se ne raspetlja slučaj RTV Vranje mi ne možemo da očekujemo da će i ostali mediji biti regulisani i da će imati novu vlasničku strukturu.\nŠto se tiče samog čina gašenja, znate šta, oni mediji za koje se utvrdi da ne postoji interes niti ima pravnih mogućnosti da zaposleni postanu udeličari, oni će, naravno, u regulisanju zakonskim rokovima biti izbrisani iz registra medija i naprosto ugašeni. Ali, kažem, to je već u domenu Agencije za privatizaciju koja mora da se sada u ovoj fazi fokusira na taj aspekt priče.\nNNR/JUGpress: Šta sa ljudima koji, konkretno u Radio Leskovc , i da lje rade, a da pri tom od jula meseca nisu primili platu? Da li je to na bilo koji način regulisano i kome oni mogu da se obrate?\nSM: To nije u domenu Ministarstva kulture i informisanja. Mi smo tačno definisali Zakonom o javnom informisanju koje su naše ingerencije. To je nešto što se tiče lokalne samouprave kao osnivača tog medija i oni moraju da nađu najbolje rešenje za taj problem.\nRADIO MEDVEĐU KUPILI ZAPOSLENI\nRadio Medveđa je, verovala ili ne, u poslednjem trenutku poslednjeg dana, znači 30. oktobra prodata konzorcijumu četvoro zaposlenih iz tog medija. I to je 36. medij koji je prodat i koji je promenio vlasničku strukturu od 50 medija koji su oglašeni od strane Agencije za privatizaciju 1. jula nakon izmena Zakona o javnom informisanju i medijima. Meni je posebno drago što je Medveđa i zaposleni koji su u ovom radiju radili i radiće našli snage da su bili dovoljno hrabri da se upuste u takav jedan poduhvat. Oni su postali i postaće vlasnici, kada se, naravno, završi sva ta neophodna papiroligija i na taj način mi imamo jedini primer od ovih 36 medija da su sami radnici organizovani između sebe u konzorcijum preuzeli firmu, čime su izbegli najgori mogući scenario, a to je gašenje i brisanje iz registra. U njihovoj firmi nije bilo nikoga ko bi, po kriterijumima za besplatnu podelu akcija, moga da dobije te akcije.


Protiv koga SAD dižu bombardere — Rusija i Kina su spremne - Sputnjik Srbija\n14:34 31 Oktobar 2020\nUživo: Vernici u Podgorici dočekali kovčeg mitropolita Amfilohija /video/\nProtiv koga SAD dižu bombardere — Rusija i Kina su spremne\n19:46 23.10.2017 Preuzmite kraći link\nUpozorenje Vašingtona da bi mogao da podigne nuklearne bombardere B-52 u stanje borbene gotovosti pre svega je namenjeno Severnoj Koreji i Vijetnamu, kaže za Sputnjik Oleg Ponomarenko iz Centra za stratešku konjunkturu.\nOn ne veruje da SAD planiraju da napadnu nekoga, a najavu generala Ratnog vazduhoplovstva SAD Dejvida Goldfejna tumači kao želju američkog vojnog vrha da posade tih aviona steknu dodatna iskustva.\n© AP Photo / Randy Holt\n„Međutim, tu postoji i određena vrsta političke poruke, to jest demonstracija sile. Ali, ako sagledamo stvari realno, male su šanse da će u doglednoj budućnosti doći do korišćenja nuklearnog oružja. Ova poruka je pre svega namenjena Severnoj Koreji i Iranu, budući da su se odnosi između Vašingtona i Teherana pogoršali, a Tramp želi da izađe iz nuklearnog sporazuma sa Iranom“, kaže Ponomarenko.\nOn dodaje da, kao svaka velesila, SAD uzimaju u obzir mogućnost vojnog sukoba sa protivnicima najvišeg nivoa, poput Kine i Rusije, koja poslednjih godina jača avijaciju.\n„Međutim, u sadašnjim okolnostima takav scenario je potpuno nemoguć, što ne znači da se SAD ne spremaju za takav scenario“, rekao je Ponomarenko.\nRuski vojni analitičar Aleksej Leonkov, direktor časopisa „Arsenal Otadžbine“, kaže da Moskva, kao i njen saveznik Peking, imaju velike mogućnosti da odgovore na ovaj američki potez koji je usmeren prvenstveno protiv Severne Koreje i koji direktno ugrožava istočne granice Rusije i Kine.\nOn kaže da Severna Koreja ima svoje sisteme PVO i PRO, ali da oni nisu u stanju da odbrane zemlje u slučaju eventualne američke agresije.\n„Međutim, Rusija i Kina imaju veoma moderne sisteme PVO i PRO i ako treba, Rusija je spremna da odgovori uz pomoć S-300, S-400, sistema ’Buk‘ i ’Tor‘, kao i uz pomoć lovaca-presretača MiG-31. Trebalo bi imati u vidu da je B-52 dobar bombarder, ali on je ipak malo zastareo i postao je pogodna meta za savremene sisteme PVO“, kaže Leonkov.\nOn na kraju ističe da diplomatija i dalje ostaje najbolji način da se spreči ludilo, koje, prema njegovim rečima, SAD, izgleda, planiraju na Korejskom poluostrvu.\nbombarderi, B-52, Kina\n14:33 Vernici u Podgorici dočekali kovčeg mitropolita Amfilohija /video/


Vi ste ovdje:Home»Zdravlje i ljepota»Evo šta svaka žena u četrdesetima treba da zna o svojoj koži\nBriga o koži u četrdesetim godinama može ponekad izgledati kao borba sa vjetrenjačama. Poslije četiri decenije izlaganja kože suncu, provođenja vremena u prilično zagađenoj životnoj sredini i spavanja na strani ili stomaku, vaša koža počinje da pokazuje “pohabanost” savremenog života. Tamne mrlje, diskoloracija, bore i neujednačena tekstura – ovi znaci starenja potpuno su normalna pojava tokom četrdesetih godina, čak i kod žena koje imaju dobre navike.\nSve ovo ne znači da morate prihvatiti izgled kože onakvim kakav je. Istina je da i dalje imate dovoljno vremena da spriječite nastanak oštećenja kože, kao i da popravite oštećenja koja već imate. Evo koje četiri stvari trebate raditi da biste imali prekrasnu kožu u četrdesetima i godinama koje dolaze.\nZamijenite proizvode za njegu kože\nU četrdesetim, proizvodnja prirodnih masti i ulja vaše kože se usporava pa je manje vjerovatno da ćete imati bubuljice, ali je veća vjerovatnoća da će koža postati suva. Ukoliko ste koristili gel za čišćenje masne kože, zamijenite ga blažim opcijama koje vam neće isušiti kožu. Pjenaste formule (njihovi površinski aktivni sastojci mogu uticati na isušivanje kože) zamijenite kremastim sredstvima za čišćenje lica i micelarnom vodom. Takođe, razmislite i o tome da zamijenite toner na bazi alkohola (opet – alkohol isušuje kožu).\nIstovremeno, bilo bi mudro da se odlučite za “bogatije” hidratantne kreme, koje će vašem licu dati neophodnu vlažnost i pomoći mu da vrati prirodni sjaj. Najbolje je da potražite one koje sadrže hijaluronsku kiselinu, jer mogu pomoći licu da vrati mladalački sjaj i izgled.\nKoristite sastojak protiv starenja\nBez izgovora: svaka žena bi trebalo da koristi retinol prilikom režima uljepšavanja. Ovaj koncentrisani oblik vitamina A jedan je od najefikasnijih sastojaka protiv starenja. Osim što koži pomaže da ujednači teksturu i bude glatka, retinol stimuliše i proizvodnju kolagena, što postaje presudno u četrdesetim godinama (s obzirom na to da se količina kolagena u koži u ovoj životnoj dobi smanjuje, a što dovodi do stvaranja sitnih linija i bora).\nBirajte pravu podlogu\nNaravno, tečni i kremasti puderi ponekad vam mogu dati svjež izgled. Međutim, kremasta šminka za lice najčešće se smiješta u sitnim linijama i borama, a usljed čega izgledate starije (a veoma je očigledno da ste nanijeli šminku).\nMineralna kozmetika srednje ili jače prekriva kožu, a mnogo duže se zadržava na koži od tečnih verzija. Za najbolje prekrivanje, birajte mineralne pudere koji sadrže liskune (grupa silikatnih minerala), jer oni na najsuptilniji način odbijaju svjetlost pružajući koži njen prirodni sjaj.\nPiling je jedna od najjednostavnijih stvari za trenutno mladolikiji izgled kože u četrdesetima. Definitivno je potrebno da koristite piling sa alfa-hidroksi kiselinama, ali još bolje rezultate možete vidjeti ukoliko odlučite da se obratite profesionalcima.\nNa svakih jedan do tri mjeseca posjetite licenciranog kozmetičara ili dermatologa da biste uradili mikrodermoabraziju (kontrolisano odstranjivanje zadebljanog i izumrlog sloja kože s ciljem uklanjanja neželjenih promjena koje se dešavaju usljed starenja kože) ili blagi hemijski piling, a što znatno može poboljšati teksuturu kože za manje od sat vremena. Pored toga, možete se odlučiti i za dermaplaning, ukoliko niste pristalica hemijskog pilinga, jer vam i ova metoda može pomoći da vam koža izgleda mlađe.


LONČAR: Novozaraženi dobili virus na protestima protiv Vučića\n“Preko 300 pozitivnih na korona virus je bilo na protestu. Pa to puta određeni broj koji su bili u kontaktu sa njima. Onda vam je jasno kako je to uticalo na situaciju u Srbiji”, rekao je ministar zdravlja Zlatibor Lončar.\nU poslednja 24 sata u Srbiji je na korona virus testirana 11.521 osoba, njih 426 bilo je pozitivno, dok je nažalost preminulo osam lica.\n– To pokazuje da situacija još nije stabilna i da su još uvek teške kliničke slike u opticaju i da moramo i dalje da budemo spremni sa kapacitetima intezivnih nega za sva iznenađenja koja su moguća – rekao je Stevanović nakon sastanka ministra zdravlja sa direktorima kovid bolnica.\nKaže da je taj broj nešto manji nego ranijih dana, ali da je u ostalim prijemno trijažnim ambulantama u Beogradu broj pregleda i sinoć bio na istom nivou kao prethodnih večeri.


- Napravili smo teren za airsoft u Čačku koji do sada nije postojao, trebalo nam je više od godinu dana da sakupimo novac od pravljenja kućica. Parcelu nismo zakupljivali, već nam je drug poklonio. Za to smo se odlučili jer verujemo da može vrlo brzo da zaživi među omladinom u Čačku, rekao je za RINU Stefan Bojović.\nKod ovih mladih momaka nema podele posla, i uz druženje i rad broj napravljenih kućica i igračaka za decu ne znaju, a svoje umeće u stolarskom zanatiu iskoristili su kako bi što bolje opremili i ovaj adrenalinksi teren.\n- Prepreke smo sve napravili u našoj maloj radionici jer već iza sebe imamo dosta stolarskom staža i puške koje se koriste su indetičke pravima, tačnije "replike", kazao je Stefan.\nRAST OD 400 % U KORONI Kako je mala firma iz Valensije pokrenula zanatsku proizvodnju i napravila "OBUĆARSKU REVOLUCIJU"\n- Ovakav vid sporta je potpuno bezbedan, koristi se maksimalni nivo zaštite, od pancira, maski za glavu do rukavica i cipela, tako da ko se pridržava svih upustava ne može sebe dovesti u bilo kakvu opasnost, kaže Stefan Sredović.\nKažu da se nadaju uspehu, jer nije uspeo samo onaj ko nije rizikovao. U gomili omladine koja najviše vremena provodi uz društvene mreže ne radeći ništa, kako god da prođu sa ovom novom biznis idejom, mladim Čačanima - kapa dole.\nČačak Biznis Dečaci Zarada\nOBEĆAVAJU DNEVNICE I DO 8.000 DINARA Malinari već traže nadničare za predstojeću sezonu, a ne znaju ni koliki će biti rod\nMoj Biznis 26.04.2022


SAD kritizira Francusku zbog oslobađanja Iranca -- Plodovi društva -- Sott.net\nNed, 22 Ožu 2020 00:00 UTC\nAmerička administracija oštro je kritizirala Francusku zbog oslobađanja Iranca koga traži američko pravosuđe u okviru razmjene zatvorenika sa Iranom.\nState Department je saopćio da "duboko žali" zbog unilateralne odluke Francuske da oslobodi Jalala Ruhollahnejada, čiju su ekstradiciju tražile Sjedinjene Američke Države zbog kršenja sankcija prema Iranu.\nGlasnogovornica State Departmenta Morgan Ortagus navela je da Francuska nije ispoštovala obaveze iz sporazuma o ekstradiciji i time nanijela štetu pravosuđu, prenosi Tanjug agenciju AP.\nFrancuska je u petak oslobodila Ruhollahnejada u zamjenu za francuskog antropologa Roladna Marchala koji je uhapšen u Iranu juna 2019. godine.\nIran i Francuska dogovorili su razmjenu Marchala, koji je bio zatvoren zbog optužbe vezano uz sigurnost, za Iranca kojeg je uhapsio Pariz zbog navodnog kršenja američkih sankcija protiv Teherana, izvijestili su u petak iranski državni mediji, a prenijela je Hina.\nFrancuska je oslobodila Jalala Ruhollahnejada, iranskog inženjera kojeg traže američke vlasti zbog optužbi vezanih uz sankcije, izvijestila je državna televizija IRIB.\nFrancuska je zatražila da Iran oslobodi Marchala, sociologa s pariškog Univerziteta Sciences Po o čijem je hapšenju Pariz izvijestio sredinom oktobra.\nTa su hapšenja zakomplicirala odnose između dvije zemlje tokom razdoblja u kojem je Macron pokušavao smiriti napetosti između Washingtona i Teherana.\nZadnjih godina iranska Revolucionarna garda uhapsila je desetke dvojnih državljana, većinom pod optužbom za špijunažu.\nHapšenja su se poklopila sa zastojem do kojeg je došlo između Irana i zapadnih sila nakon odluke SAD-a da se povuče iz iranskog nuklearnog sporazuma.


Turci zainteresovani za zakup aerodroma – Bankar.me\nTurci zainteresovani za zakup aerodroma\nMarch 1, 2019 AVIO SAOBRAĆAJ, CRNA GORA, SVE VIJESTI Leave a comment\n“Nekoliko turskih kompanija je već iskazalo interesovanje za budući koncesioni aranžman za aerodrome Crne Gore. Osim turskih, za ovaj projekat zainteresovan je značajan broj evropskih i kompanija koje posluju na globalnom nivou u oblasti upravljanja aerodromima i očekujemo kvalitetne i konkurentne ponude”, kazao je ministar saobraćaja i pomorstva Osman Nurković na sastanku sa novoimenovanom ambasadorkom Republike Turske u Crnoj Gori Songul Ozan.\n„ Saradnja između naše dvije države je intezivna i u oblasti ekonomije i na političkom nivou, međutim prostora za jačanje odnosa i povećanje trgovinske razmjene ima, naročito ako se uzmu u obzir planovi i projekti koje Crna Gora razvija i realizuje u ovom trenutku“, podsjetio je ministar saobraćaja u Vladi Crne Gore.\nKako je istakao ministar Nurković pojačano je interesovanje turskih privrednika za ulaganja u crnogorsku privredu i to u različitim oblastima, pa se očekuje snaženje ekonomskih veza u narednom periodu. Ministar saobraćaja informisao je amabasadorku o susretu sa predstavnicima Udrženja privrednika Turske u Crnoj Gori, koje broji 45 privrednika i kompanija iz Turske, od kojih neka već uspješno razvijaju svoj posao u našoj državi.\n„Vlada Crne Gore i resorno ministarstvo sprovodi kapitalne projekte u oblasti saobraćajne infrastrukture, razvojni projekti koji će izmijeniti ekonomiju naše države su prije svega izgradnja autoputa Bar-Boljare i koncesioni ugovor za crnogorske vazdušne luke“, istakao je ministar saobraćaja.\n“Nekoliko turskih kompanija je već iskazalo interesovanje za ove projekte, a posebno za budući koncesioni aranžman za aerodrome Crne Gore. Osim turskih, za ovaj projekat zainteresovan je značajan broj evropskih i kompanija koje posluju na globalnom nivou u oblasti upravljanja aerodromima i očekujemo kvalitetne i konkurentne ponude, zaključio je Nurković.\nAmbasadorka Ozan je istakla da su Crna Gora i Turska prijateljske zemlje, saveznici u okviru NATO alijanse.\n„ Pred Crnom Gorom je sjajna budućnost, primjer stabilnosti u regionu, turska privreda svoju šansu za ulaganja prepoznaje u mnogim oblastima: izgradnja infrastrukture, turizam i hotelijerstvo, zdravstvo i prehrambena industrija“, naglasila je Ambasadorka i potvrdila ozbiljnu zainteresovanost kompanija koje su na svjetskom tržištu prepoznate kao uspješne u oblasti izgradnje i upravljanja aerodromima.\nPOJMOVIkoncesija za aerodrome Osman Nurković tender za Aerodrome turci aerodromi\nPrevious Trgovinska pobjeda Amerike nad Kinom\nSljedeći Asocijacija menadžera Crne Gore izabrala najuspješnije menadžere i preduzetnike\nFrancuze i dalje interesuju aerodromi\nKoncesija za Aerodrome Crne Gore i dalje opcija


Bugarski ministar zapretio Makedoncima: Ne falsifikujte istoriju, inače ništa od NATO-a - Sputnjik Srbija\n07:14 29 Februar 2020\nBugarski ministar zapretio Makedoncima: Ne falsifikujte istoriju, inače ništa od NATO-a\n16:49 15.12.2018 Preuzmite kraći link\nPotpredsednik bugarske vlade i ministar odbrane Krasimir Karakačanov poručio je danas da njegova zemlja neće glasati za ulazak Makedonije u NATO ako ona, kako je rekao, ne odustane od falsifikovanja istorije.\nKarakačanov je za bugarsku TV Novu rekao da u radu nedavno formirane mešovite makedonsko-bugarske komisije, koja je trebalo da se bavi spornim istorijskim pitanjima, nema napretka, te da su makedonski članovi te komisije veoma arogantni.\n„Ne slažem se da smo s Makedonijom postigli kompromis o spornim istorijskim pitanjima“, rekao je Karakačanov, koji je i predsednik bugarskog VMRO, koalicionog partnera u vladi Bojka Borisova.\nProšle sedmice, naime, on je upozorio makedonskog premijera Zorana Zaeva da ne zloupotrebljava pitanje makedonskog jezika, jer bi, kako je tada rekao, to moglo da košta tu državu članstva u NATO-u i Evropskoj uniji, preneo je Tanjug.\nMakedonsko ministarstvo spoljnih poslova osudilo je tu izjavu bugarskog ministra odbrane kojom osporava makedonski jezik, a premijer Zaev je nakon toga poručio da je on Makedonac i da govori makedonskim jezikom.\nKrasimir Karakačanov, Bugarska, Makedonija


Magazin » Zabava » Zanimljivosti » Sajt koji tumači SMS-ove muškaraca\n23.10.2012 8:00 AM\nPriznajte, vi ste jedna od onih žena koja je u stanju satima da razmišlja o tome šta je muškarac koji joj je poslao naizgled najobičniju, najjednostavniju poruku mislio njome da kaže. E, onda slede stručna savetovanja sa drugaricama, dugi, teški, nekada vrlo mučni razgovori tokom kojih se dolazi do raznoraznih zaključaka koji se već sledeće sekunde mogu izmeniti, iako tom muškarcu ni na pamet nije palo koliko interpretacija može imati jedna poruka. Zato su Liza Vining i Keri Henderson – Mekdermot odlučile da pomognu damama u nevolji i pokrenule web stranicu HeTexted, sajt koji tumači SMS-ove muškaraca…\nMala je verovatnoća da će žene sada prestati da lupaju glavu i muče sebe razmišljanjima o tome da li je porukom “Poljubac…” mislio da mu nedostajete ili je samo hteo da vam kaže da žuri, odnosno da ga mrzi da se dopisuje sa vama, no ipak, vredi pokušati. HeTexted funkcioniše tako što pošaljete sliku ekrana na kome je ispisana primljena poruka i, ako je potrebno, administratorima sajta objasnite kontekst. Kada je poruka vidljiva na sajtu, njegovi posetioci daju svoje mišljenje, odnosno zaključuju da li je osoba koja vam je poslala SMS zainteresovana za vas ili ne. Ako vam ni to nije dovoljno, onda se možete obratiti Mejsonu, Benu ili Timu, trojici izuzetno simpatičnih momaka koji uređuju sajt.\nOno što je u neku ruku razočaravajuće jeste da HeTexted za sada postoji isključivo na engleskom jeziku, ali se nadamo da će se vrlo brzo naći neko ko će dešifrovati poruke sa srpskog…\nhe texted sajt, ljubavne poruke, ljubavni smsovi, sms poruke\nNa svadbama svira Beogradska filharmonija


Diskreciona ovlašćenja ministra\nBlic prenosi (http://goo.gl/MdVqny) sumnje, pozivajući se na neimenovane izvore, da su mesta za oko 40 javnih beležnika u Beogradu, za koje je konkurs trebalo da bude završen do 5. jula, unapred podeljena, odnosno da su rezervisana za one koji su u bliskoj vezi sa ministarstvima.\nTu sumnju potkrepljuje podatkom da je prolaznost na ispitu za notare ove godine bila 50%, a da je među prijavljenima bio veliki broj "visokih državnih službenika". Blic ukazuje da je, tako, ispit za notare položilo petoro ljudi iz Ministarstva pravde, među kojima je i jedna državna sekretarka.\nZakon, inače, propisuje da notare imenuje ministar posle sprovedenog javnog konkursa, i po pribavljenom mišljenju Komore javnih beležnika. Delatnost javnog beležnika nespojiva je, međutim, sa obavljanjem advokature, bilo kog drugog plaćenog zanimanja, odnosno funkcije, kao i poslova koji nisu u skladu sa ugledom, nezavisnošću, samostalnošću i javnim poverenjem javnog beležništva. To znači da nema mesta strahu da će neko zaposlen u ministarstvu (što je plaćeno zanimanje) moći istovremeno da radi kao notar.\nAko požele da promene posao, stvari stoje ovako: javnog beležnika imenuje rešenjem ministar, po pribavljenom mišljenju Komore, na osnovu javnog konkursa, koji sprovodi takođe Komora. Komora ministru dostavlja prijave sa konkursa i mišljenje koje se zasniva na razgovoru sa kandidatom i mišljenju pribavljenom od "organa, organizacija ili drugih pravnih, odnosno fizičkih lica kod kojih je kandidat radio".\nTo bi značilo da se može desiti da ministar daje mišljenje o svojim (bivšim) saradnicima koji konkurišu za notare.\nS druge strane ne postoje jasno propisani kriterijumi na osnovu kojih ministar odlučuje, već se navodi da će se "pri izboru između više kandidata uzeti u obzir njihov uspeh na pravosudnom i javnobeležničkom ispitu, vrsta pravnih poslova na kojima su radili, kao i rezultati koje su postigli na radu". Ovako defnisana odredba nije imperativna, odnosno ne uvodi obavezu rangiranja na osnovu uspeha na ispitima, već se uspeh "uzima u obzir".\nUz ovako široko postavljena diskreciona ovlašćenja, sumnje bi se mogle ukloniti samo ukoliko bi se transparentno objavljivala obrazloženja prilikom imenovanja, odnosno izbora između više kandidata koji su konkurisali za ograničeni broj slobodnih mesta u pojedinim jedinicima lokalne samouprave. To bi podrazumevalo i rezultate na pravosudnim ispitu i ispitu za notara, ali i mišljenja Komisije i prethodnog poslodavca. Zakon, inače, ostavlja jedino mogućnost da, na zahtev kandidata za javnog beležnika, "informacije i podaci koji se odnose na dostojnost ne budu učinjeni dostupnim javnosti, ako bi time moglo biti povređeno neko lično pravo kandidata".\nZa sada se na sajtu Ministarstva pravde mogu naći vrlo šturi podaci o polaganju ispita za notare (samo spisak kandidata koji su položili -http://goo.gl/hZv0d5), kao i spisak kandidata koji su pozvani na razgovor sa konkursnom komisijom - http://goo.gl/0glYXL


Zvezdin san traje i dalje\nRTV\t26.01.2017 22:54\nKošarkaši Crvene zvezde ostvarili su sedmu uzastopnu pobedu u Evroligi, pošto su večeras u Beogradu savladali Panatinaikos sa 72:66 (20:14, 19:19, 18:23, 15:10), u 20. kolu takmičenja\nZvezdi je ovo bila 12. pobeda do sada, tako da je zadržala peto mesto na tabeli pobedom nad direktnim konkurentom, koji sada ima trijumf manje.\nPobednički tim predvodio je Ognjen Kuzmić sa 10 poena i 14 skokova. Marko Simonović postigao je 13, a Luka Mitrović 11 poena. Stefan Jović završio je meč sa sedam poena, osam asistencija i pet skokova.\nNajefikasniji u Panatinaikosu bio je Keni Gebrijel sa 23 poena.\nKošarkaše crveno-belih nije omeo naporan put iz španske Vitorije, u kojoj su u utorak pobedili još jednog direktnog rivala Baskoniju.\nZvezdini igrači su bili odlični u odbrani, a posebno u napadu. Ekipa Panatinaikosa nije imala rešenje kako da zaustavi protivnika, pa je trener gostiju Ćavi Paskval posle smao nekoliko minuta morao da traži tajm-aut i promeni skoro celu postavu.\nZvezda je, uprkos lošem šutu za tri poena, povela sa 16:0, što je izazvalo euforiju u prepunj dvorani "Aleksandar Nikolić". Panatinaikos je prve poene postigao posle više od šest minuta igre, a trojka Majka Džejmsa "povukla" je ekipu, koja je uzvratila serijom 8:0, a malo kasnije je prišla na četiri poena zaostatka 18:14.\nCrveno-beli su u drugoj četvrtini počeli da pogađaju šuteve za tri poena, što im je omogućilo da ponovo steknu dvocifrenu prednost, 31:21.\nGrčki klub je zahvaljujući odličnom šutu za tri poena sredinom druge deonice prišao Zvezdi na dva poena zaostatka, prvi put na 33:31, ali su crveno-beli izdržali novi nalet gostiju i na poluvreme otišli sa "plus šest", 39:33.\nZvezda je u trećoj četvrtini igrala slabije u napadu, a kada bi god imala priliku da stekne veću prednost, gosti su pogađali trojke, u čemu je prednjačio Keni Gebrijel.\nPanatinaikos je dva minuta pre kraja treće deonice košem Majka Džejmsa prvi put poveo, 56:55 što je najavilo neizvesnost i borbu za pobedu do kraja utakmice.\nRitam u napadu je pao kod oba tima u poslednjoj četvrtini, a ekipe su se smenjivale u vođstvu, sve do dva minuta pred kraj, kada su crveno-beli poveli sa pet poena razlike. Prvo je Džejms izgubio loptu, a Simonović poentirao sa slobodnih bacanja, a potom je Panatinaikos ponovo pogrešio kada je Singltonu ispala lopta, a Kuzmić je položio posle ofanzivnog skoka.\nPanatinaikos nije realizovao ni sledeći napad. Nik Kalates je promašio trojku, a Simonović je u brzom napadu položio za sedam poena prednosti Zvezde minut pred kraj, čime je meč definitivno bio rešen.\nRadonjić: Nije bilo jednostavno da budemo na potrebnom nivou\nTrener Crvene zvezde Dejan Radonjić rekao je da nije bilo jednostavno da izvesti da njegovi košarkaši budu na potrebnom nivou protiv Panatinaikosa večeras, kao i da je tim ostvario veliku pobedu nošen podrškom publike.\n"Nije bilo nimalo jednostavno da budemo na potrebnom nivou da pobedimo Panatinaikos. Ostvarili smo veliku pobedu u interesantnoj završnici. Bilo je teško, znali smo protiv koga igramo", rekao je Radonjić novinarima posle utakmice.\n"Sada treba napraviti dobar plan koji može da nam donese mogućnost da nastavimo da budemo dobri. To neće biti nimalo jednostavno jer se nagomilava mnogo toga. Imamo veoma zanimljiv raspored. Radićemo naporno i studiozno", kazao je Radonjić.\nZvezda je utakmicu protiv Panatinaikosom počela serijom 16:0, a Radonjić je rekao da je to bilo dobro, ali da je samo uslovilo reakciju košarkaša grčkog kluba.\n"Osećao sam da to nije ono što može da nas odvede do pobede. Oni su se brzo vratili i uspeli da pariraju dobrim šutem za tri poena. Igralo se koš za koš, dobre odbrane, a mi smo osim dobre odbrane uspeli da pronađemo nova rešenja za poene. Sve utakmice u Evroligi su teške. Ovo nije bila najvažnija utakmica, a nije ni najteža", rekao je Radonjić.\nTrener crveno-belih je istakao da je ambijent u hali "Aleksandar Nikolić" bio "divan" i da je tako nešto bilo neophodno njegovim košarkašima da pobede.\n"Svi znamo šta to znači, s obzirom na akumulaciju umora. Bilo nam je potrebno da iznesemo sve što imamo. Na kraju svi zajedno zadovoljni odlazimo iz hale", naveo je Radonjić i zahvalio navijačima na ovacijama koje je dobio.\nKada je reč o povređenom Nemanji Dangubiću, Radonjić je rekao da misli da on neće biti spreman za utakmicu sa Efesom, a da će se više o njegovom stanju znati narednih dana.\nPaskval: Slab početak i loša odbrana razlozi poraza\nTrener košarkaša Panatinaikosa Ćavi Paskval rekao je da su slab početak i loša igra u odbrani bili ključni razlozi poraza njegove ekipe od Crvene zvezde večeras u Beogradu.\n"Veoma kasno smo počeli utakmicu i veoma je teško pobediti kada već na početku gubite 16 poena razlike. Prvih pet minuta i naša loša igra u odbrani bili su ključ ove utakmice", rekao je Paskval novinarima posle utakmice u Beogradu.\n"Veoma je teško dobiti ovde zbog ovakve atmosfere, ali moramo da budemo spremni na sve. Ovde je uvek ovako. Mi imamo iskusnu ekipu koja treba da pobeđuje u ovakvim utakmicama", rekao je Paskval.\nKošarkaši Zvezde: Najteža utakmica do sada\nKošarkaši Crvene zvezde složni su oceni da je utakmica protiv Panatinaikosa u Evroligi bila najteža ove sezone, ali i da su na kraju zasluženo trijumfovali.\n"Velika pobeda za nas. Dobro smo otvorili utakmicu, ali onda je usledio pad u igri, međutim, vratili smo se i priveli meč kraju kako je trebalo", rekao je Kuzmić novinarima posle meča.\n"Oni su ozbiljna ekipa, došli su ovde da pobede, ali borili smo se i na kraju smo ih pobedili", dodao je on.\nZvezdi je ovo bila sedma uzastopna pobeda u Evroligi, što nijednoj ekipi pre crveno-belih nije pošlo za rukom.\n"Mi smo prvi kojima je to pošlo za rukom. Treba da se trudimo da nastavimo dalje u istom ritmu", rekao je Kuzmić.\n"Fizički izuzetno zahtevan meč. PAO je ekipa koja veći deo svoje igre zasniva na odbrani... Možda je neko posle 16:0 mislio da je kraj, ali njihovi igrači se nisu složili s tim", rekao je Mitrović.\nKapiten Zvezde složio se s novinarima da je večerašnja utakmica bila najteža ove sezone.\n"Definitivno fizički najteža utakmica. Bilo je izuzetno vruće u hali, kao da je jun, a ne januar... Stvarno je bilo teško igrati, ali drago mi je da smo i u takvoj atmosferi došli do pobede", rekao je Mitrović.\nOn je rekao da je atmosfera u dvorani "Aleksandar Nikolić" bila sjajna, kao i da crveno-beli serijom pobeda "odužuju publici na svemu što oni rade za njih".\nUpitan da prokomentariše svoju formu, Mitrović je rekao da mu je najbitnije da ekipa beleži pobede.\n"Trudim se koliko je moguće da pomognem ekipi, bilo kroz jednu ili drugu ulogu. Dokle god ekipa igra dobro i dokle god ekipa ima koristi od moje uloge, prihvatiću i slabiju formu, sve zarad timski dobrih rezultata. Danga (Nemanja Dangubić) je ;propustio meč zbog povrede, Simke je bio na trojci, otvorilo se više prostora za mene... Zadovoljan sam pre svega pobedom, neću da krijem, ali i svojom partijom. Videćemo, nadam se da će naša serija potrajati i samim tim i individualni učinak", dodao je on.\nNjegov saigrač Marko Simonović rekao je da je ekipa posle utakmice protiv Baskonije bila izmorena, ali i da je uprkos svim problemima smogla snage da ostvari pobedu.\n"Možda najteža pobeda, ali znali smo da će biti tako, jer nas je utakmica i put za Španiju dosta izmorili... Znali smo da će oni doći ovde da odigraju muški, da dobiju ovu utakmicu. Imali su više vremena za odmor i direktan let za Beograd, u koji smo gotovo istovremeno stigli, međutim, pokazali smo sjajan kvalitet i karakter i ostvarili veliku pobeda", rekao je Simonović.\nUpitan da prokomentariše Zvezdin niz pobeda, Simonović je rekao da ne razmišlja mnogo o tome.\n"Iskreno, mi smo skoro čuli da niko nije ostvario sedam uzastopnih pobeda. Skoro je počelo da se priča. Nismo razmišljali o tome. Idemo korak po korak, od utakmice do utakmice.. Trudimo se da ostanemo na zemlji. Svaka naredna utakmica je najbitnija", rekao je Simonović.\nNovinare je zanimalo da li serija pobeda "podgreva" razmišljanja o plasmanu u Top 8.\n"Borimo se, igramo dobro, ne razmišljamo tako daleko. Najbitnije je sada da se odmorimo, da ostanemo zdravi. Prvo ide Mornar, gde bi se trebalo razigrati i rastrčati, pa ćemo onda razmišljati o Efesu", kazao je on.\nBek crveno-belih Marko Gudurić kazao je da je neočekivana serija pobeda Zvezde, ali da je ipak zaslužena.\n"Velika pobeda i bitna pobeda, sedma u nizu, što je neočekivano... Veliki je to uspeh, ali mislim da je zasluženo. U svakoj utakmici smo pokazali naše najveće znanje. Zaista igramo sjajno", rekao je Gudurić.\nOn je dodao da je svestan da "apetit" navijača raste posle serije pobeda.\n"Apetit navijača raste, ali moramo da ostanemo na zemlji, ali ako nastavimo ovako da igramo ništa nije nemoguće", dodao je on.


“Važno je i mišljenje građana” Stanivuković poručio da će odluku o neradnoj nedjelji uputiti u skupštinsku proceduru (VIDEO) – Banjaluka24\nGradonačelnik Draško Stanivuković objavio je video na društvenim mrežama na kojem slikovito opisuje šta bi za Banjalučane značila neradna nedjelja.\nPrikazano je kako bi imali više slobodnog vremena za sebe i da bi se posvetili pravim vrijednostima, a to je porodica.\n– Neradna nedjelja je strateško opredjeljenje i cilj prema kojem se krećemo. U periodu koji je pred nama, od ključne važnosti nam je da pripremimo sve procedure koje su potrebne kako bismo ovu ideju realizovali, a odluku o neradnoj nedjelji ćemo već u maju uputiti u skupštinsku proceduru – poručio je Stanivuković.\nDodaje da je mišljenje građana jako važno i poziva da putem komentara iznose svoje stavove, sugestije ili kritike.\n– Moram reći da je od velikog značaja da i vi dragi sugrađani date svoj doprinos u ostvarenju ove važne ideje – ističe gradonačelnik.\nDodaje da je nedjelja dan za porodicu i prijatelje.


Vučić: Starački domovi prioritet kod vakcinacije – Okvir\nVučić: Starački domovi prioritet kod vakcinacije\nVakcine protiv korona virusa biće besplatne za sve građane i važno je da ih dobijemo što pre i što više, a prioritet iz prvih isporuka je vakcinacija u staračkim domovima, poručio je večeras predsednik Srbije Aleksandar i najavio da će Srbija umesto očekivanih 10.000 doza Fajzerovih vakcina u prvom kontigentu dobiti 5.000 doza.\nVažno je da vakcine dobijemo što pre, masovna vakcinacija se može očekivati brzo, ali neću i ne mogu da govorim o brojevima. Ne mogu, jer je velika borba za vakcine kao što je bila i borba za respiratore kad smo ih nabavljali, rekao je Vučić za TV Prva.\n“Borimo se na svim stranama za vakcine, neka ljudi ne briunu imaće ih dovoljno i nećemo biti na repu i nećemo biti ničije zamorče. Nešto ćemo da kupimo, a nešto ćemo i da dobijemo, možda 50.000, a možda i 100.000 doza”, rekao je Vučić i najavio da će se svakako vakcinisati.\nOd ponoći dvonedeljni karantin po ulasku u Rumuniju\nU Norveškoj nije utvrđena veza između vakcine i smrtnosti\nKragujevac: Još 67 zaraženih osoba\nĐerlek: Na građanima je da izaberu vakcinu\nDržavni sekretar u Ministarstvu zdravlja Mirsad Ðerlek izjavio je danas da je 28 odsto građana…\nKina je stavila u izolaciju još tri miliona stanovnika na severoistoku zemlje, posle pojave novih…


Goran Bregović dobio nagradu za doprinos razvoju balkanske muzike - Hello! magazin\nGoran Bregović dobio nagradu za doprinos razvoju balkanske muzike\nGoran Bregović dobitnik je nagrade za doprinos razvoju balkanske muzike koja će mu biti uručena 4. jula u Sofiji gde se održava dodela Balkanskih muzičkih nagrada (Balkan Music Awards). Nekadašnji frontmen “Bijelog dugmeta” potvrdio je dolazak na dodelu na kojoj će sa svojim “Orkestrom za svadbe i sahrane” održati mini koncert.\n– Brega je sa velikim oduševljenjem primio vest da je dobio nagradu za doprinos razvoju balkanske muzike, koju prmoviše u svetu – izjavio je njegov menadžer Raka Marić.\n– Nagrada je potvrda da je on veliki tekstopisac etno muzike, a njegovo pojavljivanje u Sofiji sigurno će izazvati veliki odaziv bugarske publike. Čuo sam da će sve televizije na Balkanu prenositi festival, tako da će to biti sjajna prilika da svi uživaju u kvalitetnoj muzici našeg muzičkog genija – dodaje Bregin menadžer.\nDodela Balkanskih muzičkih nagrada održava se po drugi put, a u bugarskoj prestonici nastupiće najbolji izvođači iz regije, iz 11 zemalja. Nagrade se dodeljuju za najbolju pesmu na Balkanu, najboljim muškim i ženskim izvođačima, grupama, duetima, spotovima kao i najboljem balkanskom projektu u 2010. godini.


Rogatica Home Page - Kurtćehajić smatra da zbog presuda suda u Hagu treba problematizirati postojanje entiteta RS\nKategorija: BiH Objavljeno: Utorak, 21 Juni 2022 18:22 Autor rogatica.com Klikova: 129\nAkademik prof.dr. Suad Kurtćehajić smatra da treba pokrenuti proces dobijanja savjetodavnog mišljenja Međunarodnog suda pravde na pitanje da li je postojanje entiteta Republika Srpska protivno međunarodnom pravu.\nAkademik ističe da se približava 27 godina otkako su snage vojske i policije "tada faktičke paradržavne tvorevine pod nazivom Republika Srpska izvršile genocid u i oko Srebrenice što je presudio 26. februara 2007. godine najveći sud na planeti, Međunarodni sud pravde kojeg su osnovale 1945. godine Ujedinjene nacije".\nIstiče kako je poznato je da je Međunarodni sud pravde presudio da su dijelovi vojske Republike Srpske izvršili genocid, a da se u nekim dijelovima presude spominje i policija tog entiteta.\n"Također, imamo i više pojedinačnih presuda za genocid koje su pripadnicima vojnog i političkog života izrečene od strane Krivičnog tribunala za bivšu Jugoslaviju. Potpisivanju Dejtonskog sporazuma prethodio je genocid u Srebrenici što predstavlja povredu IUS COGENS norme", ističe akademik.\nKurtćehajić navodi kako su učinjene i druge povrede IUS COGENS norme poput torture, izručivanje žrtve torture njenom mučitelju, ratove agresije i teritorijalnog proširenja, aparthejd (koji se ogleda u nametanju nošenja bijelih traka u Prijedoru) koje su utvrđene presudom Internacionalnog suda pravde u Hagu a i presudama Krivičnog tribunala za bivšu Jugoslaviju.\n"Očigledno je da je IUS COGENS norma višestruko povrijeđena a prema međunarodnom pravu osnov je ništavosti svakog međunarodnog ugovora. I tu se nameće pitanje da li je Dejtonski sporazum automatski ništavan ili zahtijeva određenu verifikaciju. Radi se o pitanju na koje se svih ovih godina tražio odgovor", zaključuje Kurtćehajić.\nAkademik Kurtćehajić ukazao je da je značajan doprinos odgovoru na ovo pitanje dao Alden Pervan, bh. državljanin koji živi i radi u Holandiji.\nOn je u svom uspješno odbranjenom magistarskom radu koji obrađuje ovu problematiku na Pravnom fakultetu u Holandiji, utvrdio da je potrebna verifikacija IUS COGENS norme i to tako što država koja smatra da je povrijeđena IUS COGENS norma obavijesti druge potpisnice međunarodnog ugovora o njenoj namjeri izlaska iz tog ugovora.\nVerifikacija povrede navedene norme može se odvijati arbitražom ili da Internacionalni sud pravde u Hagu potvrdi povredu IUS COGENS norme čime bi se međunarodni ugovor poništio, a stanje vratilo na prvo prethodno pravno stanje što je, ističe Kurtćehajić, Republika Bosna i Hercegovina i njen tadašnji ustav.\n"Razlog zašto je potrebna verifikacija ništavosti je da se ne bi unilateralnim potezima države pozivale na povredu IUS COGENS norme, a da ona uopšte nije učinjena. S obzirom na pravne mehanizme koji su u Bosni i Hercegovini uspostavljeni Dejtonskim mirovnim sporazumom nemoguće je preko institucija države BiH pokrenuti proces potvrde ništavosti Dejtonskog spoorazuma zbog povrede IUS COGENS norme pred međunarodnom arbitražom ili Međunarodnim sudom pravde u Hagu", mišljenja je akademik.\nSmatra da je paradoksalno da postoji presuda Međunarodnog suda pravde u Hagu, da su vojska i policija izvršile genocid u i oko Srebrenice, te da je od strane Krivičnog tribunala za bivšu Jugoslaviju presuđen gotovo cijeli vojni i politički vrh Republike srpske od kojih imamo više presuda za genocid, a da djelo u čije ime je učinjen genocid i dalje postoji.\nSmatra kako je u ovom momentu jedino moguće preko Generalne skupštine Ujedinjenih nacija, a na inicijativu bilo koje države sponzora koja je članica UN-a, po ovom pitanju tražiti savjetodavno mišljenje od Međunarodnog suda pravde u Hagu, koji bi dao odgovor na pitanje da li je postojanje Republike Srpske u skladu sa odredbama međunarodnog prava nakon svih presuda oba Haška suda od kojih je više njih vezano za izvršeni genocid.


Ministarka Anđelka Atanasković u poseti Prijepolju - PPmedia\nPosted on\t8 маја, 2021 4:11 pm by adminpp033\nPrijepolje – Ministarka privrede Anđelka Atanasković, boravila je u subotu u radnoj poseti opštini Prijepolje. Nakon sastanka sa opštinskim rukovodstvom obišla je kompanije „Stileks“, „Ćatić company“ i „Star Jela“ i tom prilikom poručila da je podrška resora koji vodi usmerena na unapređenje poslovne infrastrukture, razvoj preduzetništva i ka velikim investicijama.\nMinistarka privrede Anđelka Atanasković sa opštinskim rukovodstvom i prijepoljskim privrednicima, foto: A.Rovčanin\nAtanasković je rekla da je cilj ministarstva da se kroz dijalog sa predstavnicima privrede nastavi unapređenje poslovnog okruženja kako bi mogli dalje da šire posao i zapošljavaju novu radnu snagu.\n„Želimo da čujemo sa kakvim se izazovima susreću, da promovišemo vidove podrške koju pruža Ministarstvo privrede, ali i da zajednički gradimo bolji privredni ambijent koji će omogućiti bolji život naših građana“, istakla je Atanasković.\nMinistarka Atanasković u Stileksu, foto: A.Rovčanin\nPrema njenim rečima, zato su i organizovani obilasci privrednih subjekata.\n„U razgovoru sa predstavnicima lokalnih samouprava i privrednicima, na lokalu, možemo da vidimo šta je neophodno da se uradi kako bi unapredili svoje poslovanje, ali i da pokažemo primere dobre prakse, odnosno da pokažemo da u Srbiji može dobro da se posluje“, rekla je Atansković.\nPredsednik opštine Prijepolje Vladimir Babić rekao je da su upoznali ministarku sa funkcionisanjem privrede u toj opštini i zahtevima privrednika.\n„Razgovarali smo o trendovima koje bi trebalo da pratimo, koji su to problemi koje moramo rešavati, koje su naše obaveze i zadaci, a gde može ministarstvo da nam pomogne“, rekao je Babić i zahvalio se ministarki na poseti.\nVlasnik kompanije „STILEКS“, koja trenutno broji 70 zaposlenih, Esad Hodžić rekao je da poseta ministarke za njih predstavlja podsticaj i podstrek za još brži razvoj.\n„To je pokazatelj i da država ozbiljno razmišlja i pravi strategiju o ovakvim, malim i srednjim preduzećima koja su u ovim krajevima pokazala da se razvijaju i zapošljavaju radnike uprkos pandemiji korona virusa“, rekao je Hodžić.\nPosetu ministarke Atanasković pozdravili su i jedan od vlasnika porodične kompanije „ĆATIĆ COMPANY“ Ismail Ćatić i vlasnik i direktor firme „STAR JELA“ Đorđe Ljujić.\nĆatić je rekao je da su ukazali ministarki na izazove sa kojima se privrednici susreću u toj opštini, posebno kada je reč o infrastrukturi, dok je Ljujić, čija kompanija trenutno zapošljava 140 radnika i u planu je da uposli još oko 100 njih, kao problem naveo nedostatak radne snage.\nОзнаке: Anđelka Atanasković, vesti prijepolje, VLADA SRBIJE


BEOGRAD, Ispunjene su sve pretpostavke da ovogodišnja stopa inflacije u Srbiji završi na 8,6 odsto, a postoje i indicije monopolskog ponašanja u privredi, što je uslovilo poskupljenje proizvoda, rečeno je danas na konferenciji za novinare beogradskog Instituta za tržišna istraživanja /IZIT/.\nDirektor ovog instituta Milorad Kanjevac izjavio je da je inflacija u oktobru iznosila 0,6 odsto, a u odnosu na decembar 2006. godine dostigla je već 7,5 odsto.\nIndustrijska proizvodnja u prvih devet mjeseci ove godine porasla je za 4,7 odsto u odnosu na isti period prošle godine.\nSpoljnotvgovinska razmjena za isti period povećana je za 38,1 odsto, dok je spoljnotrgovinski deficit povećan za 34,7 odsto.\nKanjevac je ocijenio da bi Srbija trebalo da uvozi samo ono bez čega ne može, jer je srpska ekonomija još slaba i ne može dobro da podnese liberalizaciju uvoza.\nSpoljni dug Srbije krajem avgusta iznosio je 22,1 milijarde dolara, što je za 12,7 odsto više nego u istom periodu prošle godine, a najviše udjela u tom dugu od čak 61 odsto ima privatni sektor, privatne banke i preduzeća.\nUkupne devizne rezerve Srbije u septembru iznosile su 14,21 milijardi dolara i u odnosu na prošlu godinu za isti period veće su za 12,5 odsto.\nPlate zaposlenih u septembru, u odnosu na isti mjesec prošle godine, realno su porasle za 16,2 odsto, ali to nije u skladu sa rastom proizvodnje, pa se i dalje više troši nego zarađuje, što utiče na rast inflacije.\nKanjevac je rekao da je dinar u septembru u odnosu na evro ojačao 1,3 odsto, ali da i dalje postoje tendencije jačanja dinara u odnosu na evro, što nije dobro, jer utiče na smanjenje izvoza, konkuretnosti srpske privrede i proizvodnje, kao i na povećanje nezaposlenosti.\nSaradnik IZIT-a Saša Đogović ocijenio je da postoje indicije monopolskog ponašanje u privrednom sektoru Srbije, što je uslovilo poskupljenje proizvoda.\nOn je naveo da su pesimistične prognoze privrednih kretanja do kraja godine, navodeći da će i dalje biti izražen inflatorni pritisak, jačanje dinara, restriktivna kreditno-monetarna politika centralne banke.\nĐogović je ocijenio da bi do poboljšanja situacije moglo doći početkom iduće godine, ali pod uslovom da se donese restriktivan državni budžet, koji će “skresati” javnu potrošnju.\nKomentarišući najavu potpredsjednika Vlade Srbije Božidara Đelića da će se utvrditi koji su proizvodi u Srbiji skupi, Đogović je rekao da nije dovoljno verbalno zalaganje i da prevenstveno treba ojačati Agencije za zaštitu konkurencije.


Počela gradnja mosta koji će povezati Republiku Srpsku i EU - Izazov\nPočela gradnja mosta koji će povezati Republiku Srpsku i EU\nRadio-televizija Srbije 11. oktobra 2019. 22:52\nPredsednica Republike Srpske Željka Cvijanović izjavila je da su građani Srpske konačno dočekali gradnju mosta na Savi.\n"Kada smo izgradili auto-put, neki su pitali kuda on vodi. Sada, s ovim mostom, mogu da kažem da nas vodi u Evropsku uniju", poručila je Cvijanovićeva.\nPrema njenim rečima, uz svu nepravdu i dugo čekanje na početak izgradnje mosta, pojavila se i pravda da realizacija projekta počne u mandatu komesara EU za saobraćaj Violete Bulc, koja zna kako funkcioniše region i koliko je važno da se zapadni Balkan poveže sa EU.\nSrpski član Predsedništva BiH Milorad Dodik rekao je da će most na Savi, na čiju se gradnju čekalo deset godina, povezati građane i omogućiti dalji razvoj.\n"Izgradnja ovog mosta je dio nastojanja da Republika Srpska i BiH budu povezane sa EU – rekao je Dodik i dodao da je cilj da se dva najveća grada u Srpskoj, Banjaluka i Bijeljina, povežu auto-putem", istakao je Dodik.\nIstakla je da su jasno vidljive prednosti koje ovaj projekat donosi građanima i preduzećima u BiH i Hrvatskoj.\nMost finansiraju po pola Hrvatska i BiH\nAmerički nosač aviona dobija ime po Afroamerikancu, heroju iz Drugog svetskog rata\nRuski PVO odbio napad dronava na bazu u Siriji\nDva pripadnika škaljarskog klana ubijena u Grčkoj\nDžonson na sastanku sa Putinom: Nema normalizacije odnosa\nAmerički nosač aviona dobija ime po Afroamerikancu, heroju iz Drugog…\nRadomir Ilić: Srbija mora da premeni Ustav, pravosuđu potrebna…


Šarčević naložio smenu rektora Univerziteta u Kragujevcu\nMinistar prosvete Mladen Šarčević rekao je za Večernje novosti da je potpisao smenu rektora Univerziteta u Kragujevcu Nebojše Arsenijevića.\nOn je istakao da tim nalogom nije ugrozio autonomiju univerziteta, kao i da je imao pravo da reaguje po osnovu nepoštovanja odluke prosvetne inspekcije.\n“Naime, Savet Univerziteta u Kragujevcu u dva navrata nije postupio po nalogu inspekcije, koja je utvrdila da je bilo nepravilnosti pri upisu rektorovog sina Aleksandra Arsenijevića na doktorske studije Medicinskog fakulteta. Rektor Nebojša Arsenijević kaže za „Novosti“ da ne želi da komentariše odluku o kojoj nije obavešten, niti zna šta tačno u njoj piše. Smatra da su okolnosti u kojima ministar može da smeni rektora zakonom jasno propisane i da ovde nije reč ni o jednoj od tih situacija”, navodi beogradski list.\nDodaje se i da Šarčević kaže da je potpisao izveštaj komisije koja je formirao od pravnika i stručnjaka iz oblasti iz koje je doktorirao rektorov sin Aleksandar Arsenijević.\nKomisija je, potvrđuje, ranije završila posao, ali su ga čekali da se vrati sa službenog puta, da lično potpiše odluku.\n“Doktorat zasad nije poništen, ali će biti proglašen nevažećim. Pravno su sporne okolnosti u kojima je nastao. Ako je rad dobar, student može ponovo da upiše doktorske studije i da sa istim radom doktorira, da sve bude regularno”, smatra ministar Šarčević.


"Bilo bi nezamislivo da pošaljemo francuske vojnike u kopnene operacije u Siriji. Štaviše, bili bismo u tome usamljeni, pošto nijedna druga zemlja ne namjerava da preduzme takav korak", rekao je Fabijus u intervjuu listu "Figaro".\nOn je dodao da "iskustvo iz oružanih sukoba u prošlosti pokazuje da je takve ratove nemoguće dobiti u zemljama uz pomoć vojski drugih država".\n"Naravno, vojna avijacija međunarodne koalicije može da pomogne i sposobna je da pruži podršku, ali u stvarnosti takve vojne operacije moraju biti provedene od strane predstavnika lokalne populacije i zemalja regiona", naglasio je najviši francuski diplomata.\nNa pitanje da li Francuska pokazuje nedosljednost time što je prvo odbacila ideju o vazdušnim udarima u Siriji da bi potom objavila da su oni neophodni, Fabijus je odgovorio da je Pariz "dobio verifikovane podatke o tome da militanti `Islamske države` pripremaju u Siriji terorističke napade na Francusku i ostale zemlje".\n"Suočena sa takvim prijetnjama, Francuska je odlučila da vrši izviđačke letove, što će nam omogućiti da obavimo vazdušne udare ako oni budu potrebni. To je legalna samoodbrana", rekao je Fabijus.\nOn je dodao da u svemu tome "nema nedosljednosti", jer je Pariz samo prilagodio stav pojavi nove prijetnje, čije je postojanje dokazano.


Dveri i DSS najverovatnije u Savezu za Srbiju: Prva tema razgovora raspodela mandata nakon izbora?! - Jutarnji GLASnik\nDveri i DSS najverovatnije u Savezu za Srbiju: Prva tema razgovora raspodela mandata nakon izbora?!\nPosted on 17/07/2018 Author Redakcija Jutarnji GLASnik\tComment(0)\nPredstavnici budućeg opozicionog saveza za Srbiju (SZS) sastaće se u sredu kako bi razgovarali o raspodeli mandata u Skupštini Srbije nakon budućih parlamentarnih izbora, najavljuje list Danas pozivajući se na izvore bliske SZS.\nIzvori ovog beogradskog lista kažu da će pokret Dveri najverovatnije biti deo saveza, kao i Demokratska stranka Srbije, ako raskine lokalne koalicije.\nTvrd stav ovog bloka, navode dalje sagovornici lista, biće „oštro“ protiv pravno obavezujućeg sporazuma Beograda i Prištine, koji bi Kosovu omogućio stolicu u UN.\nSagovornici Danasa navode da postoji mogućnost da ovaj blok bojkotuje naredne izbore, ali da pojedine članice insistiraju upravo na dogovoru oko mandata, bez obzira na mogući bojkot.\nList podseća da savez neće imati predsednika, već će se predsedavajući rotirati po azbučnom redu: Janko Veselinović, Nikola Jovanović, Borko Stefanović, Dragan Đilas, Nebojša Zelenović i Željko Veselinović.\nBranislav Grubački, Foto: Screenshot/ Youtube, N1\nOsvrćući se na to u Novom danu na N1, osnivač pokreta „Novi optimizam“, Branislav Grubački naglašava da raspodela budućih mandata treba da bude poslednja tema razgovora opozicije. Ona mora da se presabere, ima ispred sebe jedan autoritarni režim koji ne preza ni od čega, dodaje.\n„Zec u šumi… A mi se igramo“\nOpozicija mora, prema njegovom mišljenju, da nađe način da se sastavi makar oko izbornih uslova, slobode medija, kontrole izbore jer bez ozbiljnog pristupa tome, sama raspodela mandata je nešto što je „zec u šumi“… „A mi se igramo“.\nMuharem Bazdulj: Opoziciji daj dovoljno dug konopac i oni će se sami obesiti\nLajkovima na Fejsbuku, dozvolili ste da vas ONI bolje poznaju od roditelja i bračnih partnera\nNe bi znali ni da su gladni da im Vučić to ne kaže – Radoslav Milojičić Kena o SNS-u\nJedini Srbin koji je Miloševića video mrtvog u haškoj ćeliji: Biti njegov pravni savetnik značilo je spoznati Srbiju i srpski narod izvan Srbije, ali i sav jad naše političke elite.\nKorumpiranoj opoziciji: Zašto je dobro hvaliti Vučića\nTagged boško obradović, MILOŠ JOVANOVIĆ, SAVEZ ZA PROMENE\nU Bečeju koji je mogao ishraniti dva miliona ljudi vlada glad, posle privatizacije PIK Bečeja od strane Miodraga Kostića.\nPajtić: Opozicija da se bori za slobodu, ne za vlast. Sedenje u parlamentu daje alibi Vučiću koji više liči na sultana nego na izabranog predsednika


Predstavljen orijentacioni plan za bezbednost tokom izbora na severu Kosova | Radio Kosovska Mitrovica\nPredstavljen orijentacioni plan za bezbednost tokom izbora na severu Kosova\n2. May, 2019 15:04 |\nNadležne kosovske institucije predstavile su orijentacioni plan za bezbednost, uoči predstojećih vanrednih izbora za predsednike opština na severu Kosova.\nPredstavnici CIK-a, Kosovske policije i tužilaštva ocenili su da je bezbednost na severu Kosova na visokom nivou i da očekuju uspešan izborni proces.\nStepen bezbednosti na Kosovu je veoma bitan faktor u izbornom procesu, pa je samim tim bitna i saradnja između Centralne izborne komisije, tužilaštva i policije.\n“Ovaj sporazum je imao nekih nedostataka, ali na kraju je rezultirao uspešnom saradnjom svih aktera. Danas izražavamo spremnost da sarađujemo sa svima koji su uključeni u kompletni izborni proces, kako bi svi služili ispunjavanju zajedničkog cilja, a to je uspešan izborni proces. Ja verujem da će na ovim izborima stepen bezbednosti biti na najvišem nivou”, rekao je glavni izvršni službenik Sekreterijata CIK-a Enes Haljimi.\nPolicija Kosova je u skladu sa zakonima na snazi i koordinaciji sa izbornom komisijom i tužilaštvom u poslednjoj pripremnoj fazi za sprovođenje operativnog plana obezbeđivanja sigurnosti pre, tokom i nakon izbornog procesa.\n“Policija Kosova biće zadužena za bezbednost izborne kampanje, obezbeđivanje izbornih skupova i o svemu tome obaveštavati CIK. Policija Kosova pobrinuće se i za obezbeđivanje izbornog materijala od trenutka ulaska na Kosovo, sve do glavnog skladišta i pratiće svako kretanje izbornog materijala, do trenutka objavljivanja izbornih rezultata od strane CIK-a”, istakao je Afrim Ahmeti iz Uprave Policije.\nKancelarija glavnog državnog tužioca uspešno sprovodi sve preuzete obaveze iz sporazuma nadležnih institucija, a to se pre svega odnosi na suzbijanje svake moguće zloupotrebe glasova.\n“U skladu sa ovim sporazumom, imenovana sam na poziciju nacionalnog koordinatora za izbore i na kraju tog procesa ću sačiniti izveštaj. Državni tužilac je sproveo sve potrebne procedure, koje proizilaze iz sporazuma između tužilaštva i policije. Sada smo u finalnoj fazi pripreme unutrašnjeg akcionog plana. Imamo dovoljno koordinatora koji će biti dežurni 24 časa, a sve u cilju zaštite izborne volje građana”, istakla je Laura Pulja ispred kancelarije glavnog državnog tužioca.\nVanredni lokalni izbori na severu Kosova zakazani su za 19. maj, dok će predizborna kampanja trajati od 13. do 17. maja.


Parlament Venecuele uveo vanredno stanje u zemlji - 11.03.2019, Sputnik Srbija\nParlament Venecuele uveo vanredno stanje u zemlji\nNacionalna skupština Venecuele na zahtev lidera opozicije Huana Gvaida objavila je vanredno stanje u republici zbog isključenja struje u većem delu zemlje, javlja... 11.03.2019, Sputnik Srbija\n22:39 11.03.2019 (Osveženo: 22:52 11.03.2019)\n© REUTERS / Carlos JassoHuan Gvaido\nNacionalna skupština Venecuele na zahtev lidera opozicije Huana Gvaida objavila je vanredno stanje u republici zbog isključenja struje u većem delu zemlje, javlja AFP.\n„Režim vanrednog stanja je objavljen na celoj teritoriji zemlje zbog katastrofalne situacije koja je nastala zbog prekida u napajanju električnom energijom“, navodi agencija tekst ukaza parlamenta.\nRanije je Huan Gvaido podneo Nacionalnoj skupštini zahtev o uvođenju vanrednog stanja u zemlji na oko 30 dana zbog prekida u snabdevanju strujom, kako bi dobili međunarodnu pomoć za popravku energetskog sistema. Ukaz obavezu vojsku da mobilizuje sva snage za zaštitu objekata i radnika energetske kompanije „Korpolek“.\nPodsetimo, prošle nedelje se u Venecueli dogodio energetski kolaps usled havarije na najvećoj hidroelektrani u toj zemlji „El Guri“. Nacionalna korporacija za proizvodnju električne energije ocenila je da je taj incident diverzija i epizoda energetskog rata protiv Venecuele.


COFACE SA: Bonitetska kuća Moody's podiže očekivani kreditni rejting kompanije Coface na "stabilan"\t/ Novosti\t/ Novosti i Publikacije\t- Coface\nCOFACE SA: Bonitetska kuća Moody's podiže očekivani kreditni rejting kompanije Coface na "stabilan"\nNakon skoro godinu dana od izbijanja pandemije izazvane virusom korona i zdravstvene i ekonomske krize koja je time prouzrokovana, bonitetska kuća Moody's je podigla očekivani kreditni rejting kompanije Coface pa se on sada ocenjuje kao stabilan. Ovakva odluka je rezultat mera koje je kompanija Coface preduzela na polju osiguranja poslovnih rizika kako bi popravila svoj imidž u pogledu upravljanja poslovnim rizicima i uvećala ekonomsku stabilnost u slučaju eventualnog porasta broja zahteva za isplatu premija osiguranja u narednih 12 do 18 meseci.\nU svom saopštenju za javnost, bonitetska kuća podvlači da pomenuti kreditni rejting "odražava dobar položaj Coface grupacije na globalnom tržištu osiguranja kredita, visok stepen ekonomske kapitalizacije omogućen Coface-ovim dinamičnim upravljanjem osiguranim iznosom finansijske izloženosti, kao i visok nivo isplativosti osiguranja poslovnih rizika koji se kroz pomenuti ciklus ostvaruje."\nCarine Pichon, šef odseka za finansije i poslovne rizike, je izjavila sledeće: "Pozdravljamo ovaj napredak ostvaren na planu kreditnog rejtinga kompanije Coface kojim se njenom timu odaje priznanje za rad koji su uložili tokom krize izazvane virusom korona. On, takođe, predstavlja nagradu za poslovnu sposobnost i stabilnost kompanije koji ujedno predstavljaju centralne vrednosti naše kulture i našeg Build to Lead strateškog plana."


Veb-sajt FMK među 50 najboljih sajtova Srbije\nBy Kornelija Sabo05.02.2021Vesti\nNaslovna / Vesti / Veb-sajt FMK među 50 najboljih sajtova Srbije\nFakultet za medije i komunikacije je osvojio priznanje PC Press Top50 najbolje online stvari u 2020. godini, u kategoriji Obrazovanje i kultura.\nPrema mišljenju publike i stručnog žirija PC Press, veb-sajt FMK proglašen je za jedan od najboljih sajtova 2020. godine. Priznanje Top 50 primile su urednica veb-sajta Kornelija Sabo i profesorka Isidora Nikolić, koja je predvodila tim zaslužan za dizajn veb-sajta.\nIzbor PC Press-a 50 najboljih online stvari održava se od 1997. godine, sa ciljem da na domaćem internet nebu pronađe, afirmiše i podrži sajtove, aplikacije i naloge na društvenim mrežama koji su se u godini za nama najbolje pokazali svojom funkcionalnošću, ažurnošću, kvalitetnim sadržajem i dizajnom koji se ističe. Priznanje Top 50 se dodeljuje u kategorijama Vesti i mediji, eMarket, Poslovni i društveni servisi, Obrazovanje i kultura, Dom i porodica, Sport i (avan)turizam, Mobilne aplikacije i Društvene mreže (Facebook, Instagram, Twitter, LinkedIn i YouTube).\nHvala vam što ste tokom protekle godine više nego ikada čitali i delili tekstove naših predavača, pratili uspehe naših studenata, pohađali online otvorene kurseve, predavanja i tribine. FMK platforma će nastaviti da raste i promoviše medijsku pismenost, kritičko mišljenje i otvoreno znanje.


Raskrikavanje: Najmanje 945 lažne vesti na naslovnicama četiri tabloida u 2019. - Dijalog.net\nNaslovna Vesti Srbija Raskrikavanje: Najmanje 945 lažne vesti na naslovnicama četiri tabloida u 2019.\nPostavljeno 24. January 2020.\nBeograd, 24. januar 2020. – Četiri najtiražnija tabloida, Informer, Srpski telegraf, Alo i Kurir – tokom 2019. godine objavili su najmanje 945 lažnih ili neutemeljenih tvrdnji samo na naslovnim stranama, pokazuje analiza Raskrikavanja.\nPrednjači Informer sa 317 „uhvaćenih” laži, sledi Alo (259), Srpski telegraf (227) i Kurir (142).\n„Riznica” laži je tokom cele godine bila i spoljna politika – pohvalno se pisalo o Rusiji i saradnji sa njom, dok su dežurni neprijatelji, kao i uvek, bili Albanci, kosovski lideri i NATO. Najave specijalnih ratova protiv Vučića, udari na njega, lažne tvrdnje o špijunskim aferama i aferi Krušik, takođe su bile dominantne teme.\nKao i ranije, tabloidi se nisu libili da objavljuju neutemeljene ili vesti čije je navode nemoguće proveriti, vesti u kojima se izostavljene bitne činjenice za kontekst, kao i vesti u kojima je jedini izvor za tvrdnje – anoniman.\nNovinari Raskrikavanja nisu uzimali u obzir vesti iz šoubiznisa i sporta, pa je sigurno da je broj medijskih manipulacija na naslovnicama veći.\nOznakelažne vestimedijiprojektno finansiranjeRaskrikavanje\nPrethodno Goati: Stepen korupcije u Srbiji visok i endemskog karaktera\nSledeće Mišel: Tri stuba i ekonomski pakt EU za članstvo kandidata sa Zapadnog Balkana\nTop Tags Evropska komisija konkurs Civilno društvo OCD istraživanje Društvo lokalna samouprava Evropska unija mladi Vlada Republike Srbije ljudska prava mediji Srbija i Evropska unija vladavina prava evropske integracije


Svečano otvoren Savski trg – najveći trg u Srbiji - Beograd na vodi\nSvečano otvoren Savski trg – najveći trg u Srbiji\nRekonstruisani Savski trg, najveći trg u Srbiji i novi javni prostor u okviru Belgrade Waterfront-a svečano je otvoren u prisustvu predsednika Srbije Aleksandra Vučića i predsednika kompanije Eagle Hills Mohameda Alabara.\nCentralni deo Savskog trga zauzima impozantni spomenik autora Aleksandra Rukavišnjikova posvećen osnivaču srpske države Stefanu Nemanji. Spomenik je visok 23 metra i težak više od 60 tona, dok se u postamentu nalazi otvoreni muzej.\nPažljivom rekonstrukcijom očuvani su svi istorijski slojevi koji ovom delu grada daju autentičnost, a trg je dobio potpuno nov izgled i pešačku zonu od 20.000 kvadratnih metara. Trg krasi i 300 stabala, pa je uz Savski park i drvorede duž ulica u Belgrade Waterfont-u, plato ispred zgrade nekadašnje Železničke stanice postao nova zelena zona u ovom delu prestonice.\nIdejno rešenje za jedan od najlepših delova u okviru projekta Belgrade Waterfront pružio je španski arhitektonski tim „Fenwick Iribarren Architects“, koji je pobedio na međunarodnom konkursu. Pobedničkim rešenjem za revitalizaciju ovog dela grada, plato ispred stare železničke stanice transformisan je u prostran, moderno dizajniran i ozelenjen javni prostor, prilagođen pešacima i biciklistima. Posebna pažnja posvećena je tome da se očuva istorijski značaj ovog dela Beograda, te je Savski trg danas jedinstvena kombinacija starog duha prestonice i najmodernijih arhitektonskih rešenja.\nNjegovom rekonstrukcijom, izgradnjom najsavremenijih stambenih kompleksa i osvežavanjem fasada starih zdanja u Savskoj ulici, ovaj deo Belgrade Waterfront-a postaće savremen, uređen i atraktivan komšiluk, a Savski trg omiljeno mesto susreta.


Američka supergrupa Puscifer, objavila je novi video za pesmu "Fake Affront". Numera se nalazi na novoobjavljenom albumu "Existential Reckoning", a u videu se može videti nastup benda za vreme live koncerta u Arcosanti. Puscifer su pr...\nAmerička supergrupa Puscifer, objavila je novi video za pesmu "Theorem" koja se nalazi na njihovom novom albumu "Existential Reckoning". Nova ploča je objavljena 30. oktobra za Alchemy Recordings/Puscifer Entertainment/BMG etikete, a u p...\nAmerička supergrupa Puscifer, objavljuje novi album Existential Reckoning, a u iščekivanju istog, fanovi mogu da prekrate vreme slušajući drugi singl pod nazivom The Underwhelming. Kao i do sad, ovaj sastav čine pevač Maynard James Keena...\nSastav Puscifer predstavio je novi singl "Apocalyptical" koga prati nadrealni video gde vidimo Maynarda Jamesa Keenana kako pokazuje svoje plesno umeće. Iako su članovi benda Puscifer većinu novog albuma snimil prošle godine, planirali s...\nAmerički rok bend Puscifer, na čijem čelu je Maynard James Keenan, frontman sastava Tool, završavaju rad na novom albumu. Još uvek aktuelni album benda "Money Shot" datira od 2015. godine, a kako je najavljeno, novo izdanje će 2021. ugle...


Anonimizacija presuda u predmetima ratnih zločina nezakonita - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Anonimizacija presuda u predmetima ratnih zločina nezakonita\nU skladu sa Zakonom o slobodnom pristupu informacijama od javnog značaja, FHP je u februaru 2012. godine zatražio od Višeg suda dostavljanje presude u predmetu Gnjilanska grupa. Viši sud nije postupio po ovom zahtevu, pa je po žalbi FHP-a Poverenik doneo rešenje kojim je naložio sudu da dostavi traženu presudu, s tim da pre dostavljanja zaštiti podatke o ličnosti kojima bi se povredilo pravo na privatnost lica na koja se informacije odnose kao što su: adresa stanovanja, JMBG, datum rođenja i slični podaci.\nSledeći rešenje Poverenika, Viši sud je FHP-u dostavio traženu presudu koja je, međutim, ponovo u velikoj meri bila redigovana (zatamnjena), uključujući imena i prezimena okrivljenih. FHP se zbog toga ponovo obratio Povereniku sa predlogom za izvršenje rešenja, koji je Poverenik prihvatio. U Zaključku o izvršenju se, pod pretnjom novčane kazne, nalaže Višem sudu da FHP-u dostavi traženu presudu, u kojoj će biti anonimizovani samo oni podaci na koje je Poverenik ukazao.\nU obrazloženju Zaključka, Poverenik je posebno istakao da se radi o presudi za ratne zločine, te da Poverenikova namera u prvobitnom rešenju svakako nije bila da se štite imena osuđenih, već samo određeni lični podaci, kao što su JMBG i adresni podaci. Poverenik je naveo i da objavljivanje imena okrivljenih u presudi ne može predstavljati prekomernu obradu podataka o ličnosti koja je zabranjena zakonom.\nFHP napominje da anonimizacija koju praktikuje Viši sud, osim što nema uporište u zakonu, ne uvažava načelo javnosti sudskih postupaka. Postupci za ratne zločine su javni, te su i informacije iz anonimizovanih presuda dostupne javnosti preko medija, pojedinaca ili organizacija koje, poput FHP-a, prate suđenja za ratne zločine. Štaviše, optužnice u ovim predmetima su dostupne javnosti u njihovoj originalnoj formi na sajtu Tužilaštva za ratne zločine.\nFHP ovom prilikom ujedno poziva Apelacioni, Vrhovni kasacioni i Ustavni sud Srbije, koji takođe sprovode ovakvu praksu, da poštuju odluku Poverenika i da obustave svoju nezakonitu praksu anonimizacije presuda u predmetima ratnih zločina.\nPosted On 19th September 2007 ~ Comments Off on Saopštenje za štampu Specijalne predstavnice Generalnog sekretara za položaj zaštitnika ljudskih prava\nPovodom zvanične posete Republici Srbiji, gospođa Hina Jilani, Specijalna predstavnica Generalnog sekretara za položaj zaštitnika ljudskih prava, dala je sledeću izjavu sa preliminarnim nalazima. Poseta


Rusija dobija konkurenta, Azerbejdžan otvara dva gasovoda ka Evropi?\nIzvor: Radio Televizija Vojvodine, 20.Nov.2019, 09:49\nRusija dobija konkurenta na svetskom energetskom tržištu. Uskoro će biti puštena u rad dva gasovoda kojim će azerbejdžanski gas stizati u Evropu. U ruskoj javnosti pokrenulo je pitanje u kojoj meri je takav razvoj događaja opasan za "Gasprom" i može li Rusija biti potisnuta sa evropskog tržišta.\nU skorije vreme biće pušteni u rad Transanatolijski gasovod (TANAP) i Transjadranski gasovod (TAP) kojima će azerbejdžanski gas sa kaspijskih nalazišta biti dopreman u Tursku i zemlje južne Evrope. Uz gasovod "Kavkaz-jug", ova dva gasovoda su deo projekta "Južni gasni koridor" koji je najavljivan kao ključna strategija za oslobađanje Evrope od ruskog gasa. Jednog dana tim koridorom bi trebalo da teče i gas...\nPogledaj vesti o: Gasprom\nAzerbejdžan pušta dva gasovoda ka Evropi\nIzvor: Kamatica.com, 20.Nov.2019\nRusija dobija konkurenta na svetskom energetskom tržištu. Uskoro će biti puštena u rad dva gasovoda kojim će azerbejdžanski gas stizati u Evropu..


You are at:Home»Vijesti»Vakcinisani će biti privilegovani\nČerkez za N1 navodi da će sigurno doći do novih promjena u covid pravilima u FBiH, a ona će se, prije svega vezati za naredbe pri testiranju na koronavirus.“Bit ćemo još decidniji. Antigenski testiranje će biti bitno, PCR testiranje ostaje za teže slučajeve i one koji ulaze u bolnički sektor, kao i za one koji su starije životne dobi”, pojašnjava Čerkez.Najavljuje da će do promjena doći i kada je riječ o periodu, ali i uslovima pod kojim se ide u izolaciju.“U tom kontekstu malo će privilegovani biti oni koji imaju potpuni vakcionalni status. Potpuno vakcinisani će imati malo kraće izolacije od onih koji nisu potpuno vakcinisani. Također je važno naglasiti da će biti razlike i kada govorimo o rizičnim kontaktima. Razlika će najvjerovatnije podrazumijevati da potpuno vakcinisane osobe neće ići u izolaciju ako su bili u kontaktu sa zaraženim”, pojašnjava nam pomoćnik federalnog ministra zdravstva.


Generalnog štrajka u "Gorenju", ipak, neće biti, pošto će radnici prihvatiti ponudu menadžmenta koja je za 1.000 dinara niža od njihovog osnovnog zahteva za povećanje plate, saznaje "Blic".\n"Citigroup" nakon Bregzita premešta poslovanje u Frankfurt\nAmerička Citigroup Inc banka je najavila da će ove nedelje izabrati Frankfurt kao svoj finansijski centar na tržištu Evropske unije, u okviru konačnih priprema za Bregzit.\n"UniCredit grupa" prodaje 17,7 milijardi evra loših kredita\nItalijanska UniCredit grupa je najavila da će preneti 17,7 milijardi evra loših kredita na dve kompanije, koje će biti u većinskom vlasništvu i kojima će upravljati Fortress Investment ili fond Pimco.\nDinar oslabio prema evru: Vrednost evropske valute 120,28 dinara\nStabilan oporavak evrozone\nPrvi put od dužničke krize 2012. godine prevladava optimizam u vezi sa sudbinom evrozone. Postoje jaki argumenti, koji ukazuju da će ekonomska aktivnost i dalje jačati.\nBanke nisu uvažile upozorenje NBS o naplati naknada\nNarodna banka Srbije upozorila je da naknada za obradu kredita treba da bude fiksna, ali većina poslovnih banaka je naplaćuje u procentima i kreće se od dva do tri i po odsto od ukupnog iznosa kredita.\n“JP Morgan Chase” povećao dobit i prihode u drugom kvartalu\nAmerički bankarski gigant “JP Morgan Chase” u petak je saopštio da su dobit i prihodi u drugom ovogodišnjem kvartalu povećani, što se najvećim delom pripisuje nastavku snažnog rasta kredita i depozita, preneo je britanski BBC.\nGavrilović: NBS treba da kontroliše banke, a ne da ih moli da nešto urade\nNBS jenedavno bankarima uputila dopis u kome na fin način sugeriše da su sporni načini obračuna provizije poput – troška obrade, praćenja i administriranja pozajmica i preporučuje bankama da bi te troškove morale da naplaćuju u fiksnom iznosu, a ne procentualnom što je uglavnom bila višegodišnja praksa.


Ne želimo da učestvujemo u partijskim podelama javnih preduzeća\nObjavljeno petak, 12 jul 2013 16:28\nOdbornici Lige socijaldemokrata Vojvodine napustili su danas sednicu Skupštine grada Zrenjanina, jer nisu želeli da podrže imenovanja direktora javnih preduzeća koja su, kako ističu, rezultat partijskih podela plena vladajuće većine.\n- U toku današnjeg nastavka zasedanja Skupštine grada, na dnevnom redu bila su i kadrovska pitanja, odnosno razrešenja i imenovanja direktora javnih preduzeća i ustanova. Na žalost mi nismo u prilici da podržimo ovakva imenovanja, jer ona nisu rezultat departizacije svih gradskih struktura, kao što je obećano pre godinu dana. Ovo je upravo podela političkog kolača i plena stranaka koje su na vlasti. Ovako grad Zrenjanin ne može da funkcioniše i ne možemo se nadati boljim danima – istakao je Tibor Vaš, zamenik šefa odborničke grupe LSV u Zrenjaninu, dodajući da odbornicima i odbornicama LSV nije cilj da se bave partijskim podelama, već da javna preduzeća obavljaju upravo one poslove i zadatke za koje su i zadužena.\nOpširnije: Ne želimo da učestvujemo u partijskim podelama javnih preduzeća\nOcena zrenjaninske vlasti – „nedovoljan“\nObjavljeno utorak, 09 jul 2013 11:50\nAleksandar Marton, poslanik Lige socijaldemokrata Vojvodine u pokrajinskom parlamentu i odbornik u Skupštini grada Zrenjanina, ocenio je na današnjoj konferenciji za novinare Gradske organizacije Lige socijademokrata Vojvodine Zrenjanin, da je godina dana sasvim dovoljan period da se oceni nečiji rad. Prema njegovim rečima, lokalna vlast u Zrenjaninu za taj period zaslužila je najlošiju ocenu.\n- Samo konstituisanje vlasti, praćeno partijskim pritiscima i preletima, dovelo je u pitanje svrsishodnost održavanja demokratskih izbora u Zrenjaninu. Partije koje su 6. jula 2012. godine preuzele kormilo Zrenjanina osvojile su manji broj glasova od partija koje su u opoziciji - istakao je Marton, napominjući da je bilo sasvim jasno da su ovakvi nekvalitetni temelji nove vlasti loši za grad Zrenjanin.\nOpširnije: Ocena zrenjaninske vlasti – „nedovoljan“\nMožemo promeniti Zrenjanin na bolje\nObjavljeno utorak, 02 jul 2013 14:16\nVladimir Tešić novi je predsednik Gradske organizacije Lige socijaldemokrata Vojvodine u Zrenjaninu, odlučeno je na 16. redovnoj Izbornoj skupštini GrO LSV Zrenjanin, na kojoj su izabrana i četiri potpredsednika: Jovanka Koprivica, Saša Domovski, Dragan Nedeljkov i Frenc Enei, kao i članovi Gradskog odbora.\n- Osećam veliku odgovornost prema dosadašnjem predsedniku Dejanu Čapou, koji je podredio sebe prosperitetu LSV i postigao zavidne rezultate. Osećam odgovornost i prema onima koji su mi ukazali čast i poverenje da vodim GrO LSV Zrenjanin u narednih godinu dana – izjavio je Vladimir Tešić na današnjoj konferenciji za novinare, ističući da je prisustvovao većini Izbornih skupština mesnih odbora i da je upoznao mnogo vrednih, poštenih i dobronamernih ljudi koji ne očekuju nikakvu ličnu dobit, već žele da svojim radom poboljšaju stanje u svojoj ulici, mesnoj zajednici, gradu i državi.\nOpširnije: Možemo promeniti Zrenjanin na bolje\nVladajuća koalicija na izdisaju\nObjavljeno utorak, 25 jun 2013 13:57\nVladimir Milošev, odbornik LSV u Skupštini Zrenjanina, ocenio je na današnjoj konferenciji za novinare da je poslednja sednica zrenjaninske Skupštine dokazala da je vladajuća koalicija sve nestabilnija i nesigurnija u opravdanost načina na koji lokalna samouprava funkcioniše.\n- Dokaz za to je i odluka da se raspišu konkursi za direktore javnih preduzeća i da se kao obavezan uslov koji kandidati moraju ispuniti ne navede i uverenje da nisu osuđivani, odnosno da se protiv njih ne vodi postupak. Zbog toga se kao prihvatljiv kandidat za direktora javnog preduzeća u Zrenjaninu može smatrati svako ko iza sebe ima kriminalnu prošlost, što predstavlja presedan na nivou cele države - istakao je Milošev i dodao da je ipak najskandalozniji konkurs za direktora JP „Turistički centar".\nOpširnije: Vladajuća koalicija na izdisaju\nVojvođanskim selima i gradovima dati veće ingerencije\nObjavljeno utorak, 18 jun 2013 12:27\nAleksandar Marton, poslanik LSV u Skupštini AP Vojvodine i odbornik u zrenjaninskoj Skupštini, podsetio je na današnjoj konferenciji za novinare da je na sednici Skupštine Vojvodine, održanoj 07.12.2011. godine, donet Regionalni prostorni plan AP Vojvodine, koji je, kako je ocenio, najznačajniji strateški dokument Pokrajine, sa vizijom prostornog razvoja i sa ciljevima i koncepcijom privrednog, društvenog i socijalnog razvoja na teritoriji AP Vojvodine do 2020. godine.\n- Donošenjem Regionalnog prostornog plana AP Vojvodine strateški se opredeljuje za razvoj, zaštitu, uređenje, korišćenje i izgradnju na celokupnom prostoru AP Vojvodine, definišu prostorni uslovi za jačanje regionalnog identiteta, integraciju AP Vojvodine u okruženje, a time i za podizanje regionalne konkurentnosti - rekao je Marton i dodao da se time takođe stiču uslovi i za realizaciju prioritetnih i razvojnih projekata putem sopstvenih finansijskih kapaciteta ili apliciranjem kod brojnih domaćih inostranih fondova.\nOpširnije: Vojvođanskim selima i gradovima dati veće ingerencije


Ambasadorka SAD cestitala CG dve godine clanstva u NATO\nTanjug 5. juna 2019. 09:19\nPODGORICA – Ambasadorka SAD u Crnoj Gori Džudi Rajzing Rajnke čestitala je Crnoj Gori, kako je navela, prijatelju, partneru i savezniku, na drugoj godišnjici članstva u Severnoatlantskom savezu (NATO).\nRajnke navodi da je NATO najuspešniji savez svih vremena, koji je tokom proteklih 70 godina pomogao stvaranje, kako kaže, najsigurnijeg, najstabilnijeg i najprosperitetnijeg perioda u istoriji svojih članova.\n„Od odvraćanja pretnji Hladnog rata u prošlom veku do suprotstavljanja hibridnim prijetnjama sa kojima se suočavamo danas, NATO saveznici stoje rame uz rame u zaštiti naših naroda“, navela je ambasadorka, preneo je portal RTCG.\nSnaga NATO-a je, kako kaže, u jedinstvu i očuvanju njegovih temeljnih načela.\n„Naša predanost kolektivnoj odbrani svih država članica NATO-a je nepokolebljiva i, u ime američkog naroda, želim da zahvalim hrabrim muškarcima i ženama Crne Gore na njihovoj službi u mirovnim misijama NATO-a u inostranstvu. Vaši vojnici su poznati po profesionalizmu i na to treba da budete ponosni. Crna Gora nas podseća da NATO nema male nego samo jake saveznike“, kaže ambasadorka.\nNATO je, kako navodi Rajnke, savez država koje su se udružile jer su, prema rečima NATO povelje, „odlučne u očuvanju slobode, zajedničkog nasleđa i civilizacije naroda, zasnovanih na načelima demokratije, individualne slobode i vladavine prava”.\n„Nikada ne zaboravimo da se Crna Gora, ulaskom u NATO, obavezala da će podržavati te vrednosti i jačati temelje koji ih podstiču“, navela je ambasadorka.\nOna ističe i da Crna Gora već vidi konkretne prednosti članstva u NATO-u, u smislu jačanja bezbednosti, rastućeg turizma i povećanog interesovanja investitora.\nKao primer je navela ukupan iznos direktnih stranih ulaganja u Crnu Goru iz zemalja članica NATO-a u 2018. godini u iznosu 402 miliona evra, što je, kako kaže, impresivno povećanje 64 odsto u odnosu na 2017, prema podacima Centralne banke Crne Gore.\nPodsetila je i da slično tome, podaci MONSTAT-a pokazuju 20 odsto povećan broj noćenja turista iz država članica NATO-a od 2017. do 2018. godine.\nTo su, kaže, ohrabrujući znakovi i verujem da će se taj trend nastaviti kako Crna Gora bude jačala vladavinu prava i širila ekonomske mogućnosti za sve građane.\n„Crnogorsko tržište je već privlačno američkim investitorima koji trenutno finansiraju različite projekte u sektorima turizma i energetike. Jedan od mojih glavnih prioriteta je proširenje postojeće trgovine i ulaganja kroz pomaganje da se stvore nova ekonomska partnerstva između naših zemalja“, kaže američka ambasadorka.\nSjedinjene Države će, kako poručuje, nastaviti da podržavaju Crnu Goru na putu integracije u transatlantsku porodicu država. Članstvo u Evropskoj uniji je, kako dodaje, sedeći cilj.